Αναγκαία μία νόμιμη και οριστική λύση που θα συνδυάζει την προστασία του περιβάλλοντος με τη λειτουργία των Αθλητικών Εγκαταστάσεων στο Άλσους Βεΐκου στο Δήμο Γαλατσίου\nΚΩΣΤΗΣ ΧΑΤΖΗΔΑΚΗΣ ΝΕΑ ΔΗΜΟΚΡΑΤΙΑ Β΄ ΑΘΗΝΩΝ Αρ. Πρωτ. 4825/23.1.2012 ΕΡΩΤΗΣΗ ΠΡΟΣ ΤΟΥΣ ΥΠΟΥΡΓΟΥΣ -Περιβάλλοντος, Ενέργειας και Κλιματικής Αλλαγής - Πολιτισμού και Τουρισμού ΘΕΜΑ : Αναγκαία μία νόμιμη και οριστική λύση που θα συνδυάζει την προστασία του περιβάλλοντος με τη λειτουργία των Αθλητικών Εγκαταστάσεων στο Άλσους Βεΐκου στο Δήμο Γαλατσίου. Το Άλσος Βεΐκου έχει έκταση περίπου 218 στρ. και βρίσκεται επί 35 περίπου χρόνια στη νομή και κατοχή του Δήμου Γαλατσίου, ο οποίος καλύπτει από τον προϋπολογισμό του μέρος των δαπανών για τη συντήρηση και προστασία του. Με βάση το Ρυθμιστικό Σχέδιο της Αθήνας (Ρ.Σ.Α.), το Άλσος έχει ορισθεί ως υπερτοπικός πόλος αναψυχής και περιλαμβάνει πολλαπλές αθλητικές εγκαταστάσεις και βοηθητικά γήπεδα ποδοσφαίρου, μπάσκετ, βόλεϊ, τένις, κολύμβησης, μικρό ιατρείο κλπ. Για αρκετές δεκαετίες, το αθλητικό αυτό κέντρο λειτουργεί ως πόλος έλξης όχι μόνο για τους δημότες του Γαλατσίου, αλλά και για χιλιάδες νέες και νέους από τις γύρω περιοχές του Λεκανοπεδίου. Επιπρόσθετα, κατά τη διάρκεια των Ολυμπιακών Αγώνων του 2004 το κολυμβητήριο του Άλσους συμπεριλήφθηκε στα ανεξάρτητα προπονητήρια, υπήρξε δε και σχετική σύμβαση παραχώρησης χρήσης μεταξύ του Δήμου Γαλατσίου και του Οργανισμού ΑΘΗΝΑ 2004. αφού ο Οργανισμός προχώρησε στην πλήρη ανακαίνιση και ανακατασκευή των χώρων. Επισημαίνεται πως για τις εκτός σχεδίου εκτάσεις ισχύουν οι χρήσεις γης που θεσμοθετήθηκαν με βάση το ΠΔ από 6.8.1980 (ΦΕΚ Δ 475/20.8.1980). Σύμφωνα με αυτό στην έκταση του Άλσους, αλλά και στην ευρύτερη περιοχή επιτρέπεται-μεταξύ άλλων- ρητά η διαμόρφωση και ανέγερση των αθλητικών εγκαταστάσεων (αρ. 2 παρ. ΙΙΙ του ΠΔ, όπου αναφέρονται αναλυτικά οι όροι αυτοί). Υπενθυμίζεται, επιπλέον, ότι η μελέτη, κατασκευή και ο ηλεκτροφωτισμός των εγκαταστάσεων έγινε σταδιακά με μελέτες της Γ.Γ.Α. και του τότε ΥΠΕΧΩΔΕ και με δημόσια δαπάνη από το 1978 ως το 1990 χωρίς καμία όχληση από τις Δασικές Υπηρεσίες, μέχρι και την οριστική διευθέτηση του ζητήματος από το Ρ.Σ.Α. Ωστόσο, μετά την ολοκλήρωση της κατασκευής και αφού οι εγκαταστάσεις λειτουργούσαν κανονικά για το κοινό εκδόθηκε η υπ΄ αριθμ. 1147/ 1994 Πράξη του Νομάρχη Αθηνών (ΦΕΚ 1110 Α, 25.10.1994), η οποία κήρυξε αναδασωτέα συνολική έκταση 936 στρ. περίπου στη θέση Ομορφοκκλησιά Τουρκοβουνίων, στην οποία συμπεριλαμβάνεται και η έκταση που περιγράφεται παραπάνω. Το αποτέλεσμα είναι ότι σήμερα οι αθλητικές εγκαταστάσεις εμφανίζονται ως κατασκευασμένες μέσα στη δασική-αναδασωτέα έκταση. Πρόσφατα δε, ο Διευθυντής Δασών Αθήνας εξέδωσε σε βάρος του Δήμου Πρωτόκολλο Διοικητικής Αποβολής, ενώ με τις υπ΄αριθμ. 1328/16.11.2011, 1329/16.11.2011 και 1330/16.11.2011 Αποφάσεις του Γ.Γ. της Αποκεντρωμένης Διοίκησης Αττικής διατάσσεται η κατεδάφιση όλων των εγκαταστάσεων. Κατά των αποφάσεων αυτών ο Δήμος Γαλατσίου άσκησε ένδικα μέσα. Η προστασία του περιβάλλοντος πρέπει να αποτελεί βασική προτεραιότητα της συντεταγμένης Πολιτείας. Η τραγελαφική κατάσταση που έχει δημιουργηθεί στο Άλσος καταδεικνύει την επιτακτική ανάγκη για εξεύρεση οριστικής λύσης, που να συνδυάζει την προστασία του με τις χρήσεις που έχουν λειτουργήσει επί τόσα χρόνια (αθλητικές εγκαταστάσεις), για την κατασκευή των οποίων έχουν δαπανηθεί χρήματα των Ελλήνων πολιτών. Κατά συνέπεια, ΕΡΩΤΩΝΤΑΙ ΟΙ ΥΠΟΥΡΓΟΙ 1)\tΠώς αντιμετωπίζουν το δεδομένο μία υπηρεσία του Δημοσίου να διαπιστώνει την ανάγκη κατεδάφισης εγκαταστάσεων που κατασκεύασε… άλλη υπηρεσία; 2)\tΕξετάζουν την αντιμετώπιση του θέματος με κάποιο τρόπο, νομοθετικό ή άλλο; Ημερομηνία 23. 1. 2012\tΥπογραφή "Το Άλσος Βεΐκου έχει έκταση περίπου 218 στρ. και βρίσκεται επί 35 περίπου χρόνια στη νομή και κατοχή του Δήμου Γαλατσίου, ο οποίος καλύπτει από τον προϋπολογισμό του μέρος των δαπανών για τη συντήρηση και προστασία του. Με βάση το Ρυθμιστικό Σχέδιο της Αθήνας (Ρ.Σ.Α.), το Άλσος έχει ορισθεί ως υπερτοπικός πόλος αναψυχής και περιλαμβάνει πολλαπλές αθλητικές εγκαταστάσεις και βοηθητικά γήπεδα ποδοσφαίρου, μπάσκετ, βόλεϊ, τένις, κολύμβησης, μικρό ιατρείο κλπ..."\nΕικόνα εγκατάλειψης στο Κτήμα Μαρ. Γερουλάνου στον Δήμο Αλίμου-χωρίς οριοθέτηση το ρέμα των Τραχώνων\nΚΩΣΤΗΣ ΧΑΤΖΗΔΑΚΗΣ ΝΕΑ ΔΗΜΟΚΡΑΤΙΑ Β’ ΑΘΗΝΩΝ Αριθμ. Πρωτ. 4785/23-1-2012 ΕΡΩΤΗΣΗ ΠΡΟΣ ΤΟΥΣ ΥΠΟΥΡΓΟΥΣ -Περιβάλλοντος, Ενέργειας και Κλιματικής Αλλαγής - Πολιτισμού και Τουρισμού ΘΕΜΑ : Εικόνα εγκατάλειψης στο Κτήμα Μαρ. Γερουλάνου στον Δήμο Αλίμου-χωρίς οριοθέτηση το ρέμα των Τραχώνων Το Κτήμα Μαρ. Γερουλάνου στον Δήμο Αλίμου με έκταση περίπου 100στρ. είναι ένας σημαντικός αδόμητος χώρος πρασίνου και αποτελεί τμήμα της εκτός σχεδίου περιοχής Τραχώνων έκτασης 300στρ. Εντός και πέριξ του κτήματος υπάρχουν διάσπαρτα μνημεία και ευρήματα, τα οποία τοποθετούνται χρονολογικά στη Μυκηναϊκή, Γεωμετρική, Κλασική και Βυζαντινή εποχή. Πιο συγκεκριμένα, ο χώρος περιλαμβάνει το βόρειο τμήμα του Αττικού Δήμου Ευωνύμων, το αρχαίο θέατρο Ευωνύμου επί της οδού Αρχαίου Θεάτρου, τις συστάδες των τάφων, πλήθος οικιστικών καταλοίπων, το Ναό Εισοδίων της Θεοτόκου κλπ. Πολλά από αυτά έχουν ανεκτίμητη αρχαιολογική και πολιτιστική αξία. Κατά κοινή ομολογία η Πολιτεία δεν έχει κάνει το παραμικρό για την προστασία και ανάδειξή τους, στερώντας από τους κατοίκους και επισκέπτες της περιοχής έναν πολύτιμο πνεύμονα αναψυχής και ανάπτυξης. Το 1987 το τότε ΥΠΕΧΩΔΕ ενέκρινε το Γενικό Πολεοδομικό Σχέδιο του Δήμου Αλίμου. Η συγκεκριμένη έκταση έμεινε εκτός σχεδίου πόλης και υποδείχτηκε ως αρχαιολογικός τόπος και χώρος πρασίνου, με την παράλληλη πρόβλεψη να υλοποιηθεί ειδική μελέτη για το χαρακτηρισμό της ως αρχαιολογικού πάρκου. Παρά τις κατά καιρούς πρωτοβουλίες- κυρίως σε επίπεδο Τοπικής Αυτοδιοίκησης- μέχρι σήμερα δεν έχει εκπονηθεί και υλοποιηθεί καμία πλήρης μελέτη, ενώ η ΚΣΤ Εφορεία Προϊστορικών και Κλασσικών Αρχαιοτήτων του Υπουργείου Πολιτισμού έχει επανειλημμένα εκφράσει την ανάγκη κήρυξης του χώρου ως αρχαιολογικού. Σε συνέχεια της 8344/8.1.2002 πράξης χαρακτηρισμού του Δασάρχη Πειραιά και της 6/2006 απόφασης Α΄ βάθμιας Ε.Ε.Δ.Α. Πειραιά (Επιτροπή Επίλυσης Δασικών Αμφισβητήσεων) από την συνολική επιφάνεια του κτήματος Γερουλάνου, έκταση εμβαδού 20στρ. χαρακτηρίστηκε ως δασική και έκταση εμβαδού 12,5στρ. ως αναδασωτέα. Το 2006 με πρωτοβουλία του Δήμου και απόφαση της Γενικής Διεύθυνσης αναστήλωσης μουσείων και τεχνικών έργων του υπουργείου Πολιτισμού (ΥΠΠΟ/ΔΑΒΜΜ/71641/2885/11.10.06) εγκρίθηκε η μελέτη συντήρησης και αποκατάστασης του Ιερού Ναού Εισοδίων της Θεοτόκου και η εκτέλεση των σχετικών εργασιών, δίχως μέχρι και σήμερα να έχει υλοποιηθεί με κίνδυνο κατάρρευσης του ναού. Στα όρια του κτήματος Γερουλάνου διέρχεται το ρέμα Τραχώνων που ξεκινάει από τον Υμηττό, διέρχεται από τους δήμους Ηλιούπολης, Αργυρούπολης, Αλίμου, από το πρώην αεροδρόμιο Ελληνικού και εκβάλει στη θάλασσα στο ύψος του Αγ. Κοσμά. Ένα ρέμα κλειστό κατά το μεγαλύτερο, εκτός κτήματος, τμήμα του, αλλά ανοιχτό εντός του κτήματος και μη οριοθετημένο/ διευθετημένο. Σήμερα έχει μετατραπεί σε αγωγό διάθεσης αποβλήτων και λυμάτων της πέριξ εκτός σχεδίου περιοχής που είναι χαρακτηρισμένη ως Βιοτεχνική περιοχή χαμηλής όχλησης (ΒΙΟΠΑ). Αποτέλεσμα της πολυετούς αυτής καθυστέρησης είναι η έκταση να παρουσιάζει εικόνα πλήρους εγκατάλειψης, που δεν τιμά κανέναν. Μια ευκαιρία ανάπλασης και ανάπτυξης της ευρύτερης περιοχής προς όφελος των κατοίκων και επισκεπτών της να παραμένει αναξιοποίητη. Με βάση τα δεδομένα αυτά, ΕΡΩΤΩΝΤΑΙ ΟΙ ΥΠΟΥΡΓΟΙ 1)\tΠοιές χρήσεις-παράνομες, προφανώς- εκτιμάται ότι υφίστανται αυτή τη στιγμή στα όρια του Κτήματος; 2)\tΥπάρχει κάποια πρόοδος σχετικά με την εκπόνηση μελέτης, που θα έβαζε τους αναγκαίους όρους για την ανάπτυξη της περιοχής; 3)\tΈχουν συμβεί ανεπανόρθωτες ζημιές σε αρχαιολογικά/πολιτιστικά μνημεία και αν ναι, ποιες; 4)\tΠοιες ενέργειες έχουν γίνει για την προστασία και ανάδειξη του ρέματος των Τραχώνων; Ημερομηνία 23. 1. 2012\tΥπογραφή "Το Κτήμα Μαρ. Γερουλάνου στον Δήμο Αλίμου με έκταση περίπου 100στρ. είναι ένας σημαντικός αδόμητος χώρος πρασίνου και αποτελεί τμήμα της εκτός σχεδίου περιοχής Τραχώνων έκτασης 300στρ. Εντός και πέριξ του κτήματος υπάρχουν διάσπαρτα μνημεία και ευρήματα, τα οποία τοποθετούνται χρονολογικά στη Μυκηναϊκή, Γεωμετρική, Κλασική και Βυζαντινή εποχή..."\nΟμιλία στη Βουλή για ΕΣΠΑ και Περιφερειακή Ανάπτυξη\nΕπίκαιρη επερώτηση έντεκα Βουλευτών της Νέας Δημοκρατίας των κ.κ. Κωνσταντίνου Μουσουρούλη, Χρήστου Ζώη, Κωνσταντίνου Χατζηδάκη, Μάξιμου Χαρακόπουλου, Νικόλαου Παναγιωτόπουλου, Νικολάου Λέγκα κ.α. προς τον Υπουργό Ανάπτυξης, Ανταγωνιστικότητας και Ναυτιλίας, σχετικά με την πολιτική περιφερειακής ανάπτυξης. 20 Ιανουαρίου 2012 ΚΩΝΣΤΑΝΤΙΝΟΣ ΧΑΤΖΗΔΑΚΗΣ: Κύριε Πρόεδρε, κυρίες και κύριοι συνάδελφοι, μιλώντας για περιφερειακή ανάπτυξη, προφανώς δεν μπορούμε να αγνοήσουμε το ευρύτερο επενδυτικό περιβάλλον. Δυστυχώς, είναι το χειρότερο που θα μπορούσε να υπάρχει. Η χώρα είναι αντιμέτωπη με δύο ρίσκα, ένα βαθύ συστημικό ρίσκο, αυτό που στα αγγλικά λέγεται country risk –όλοι οι επενδυτές κοιτούν την Ελλάδα, η οποία είναι σε βαθύτατη κρίση και στρέφουν το βλέμμα τους αλλού- και το δεύτερο είναι το ρίσκο που συνδέεται με το νόμισμα, διότι με τις κινήσεις που έγιναν την τελευταία διετία με αποκορύφωμα την προκήρυξη δημοψηφίσματος τέθηκε εν αμφιβόλω η παραμονή μας στην Ευρωζώνη. Αν δεν λυθούν, λοιπόν, αυτά τα δύο βασικά προβλήματα, όλη η συζήτηση από εκεί και πέρα κινδυνεύει να είναι μάταια. Και αυτός είναι και ο βασικός λόγος για τον οποίο η Νέα Δημοκρατία και ο Πρόεδρός της αποφάσισαν να στηρίξουν την Κυβέρνηση Παπαδήμου, για να ξεπεράσουμε τους μεγάλους κάβους, τα μεγάλα προβλήματα σε σχέση με το PSI και τη δανειακή σύμβαση, να διασφαλιστεί η παραμονή της Ελλάδας στην Ευρωζώνη και στη συνέχεια, από την προκήρυξη των εκλογών και πέρα, να προχωρήσει η χώρα σε μια καινούρια πορεία. Εν τω μεταξύ, όμως, έχει δημιουργηθεί ένα ζοφερό περιβάλλον, για το οποίο δεν έχω καμία αμφιβολία ότι οι Έλληνες πολίτες θα κατανείμουν ευθύνες στο κόμμα που κυβέρνησε την τελευταία διετία στις εκλογές. Πέρα από αυτήν τη ζοφερή εικόνα, την οποία δυστυχώς δεν μπορούμε να ξεχνάμε, πρέπει να θυμάται η κυβέρνηση και τα στελέχη που είχαν την ευθύνη την τελευταία διετία ότι είχαν και έχουν στη διάθεσή τους κάποια εργαλεία που σχετίζονται με τις δημόσιες επενδύσεις, τα οποία –ούτε και αυτά- δεν αξιοποιήθηκαν. Το πρώτο και βασικό είναι το ΕΣΠΑ. Στο ΕΣΠΑ, λοιπόν, παρουσιάσαμε πίνακα που δεν αμφισβητείται, είναι επίσημος πίνακας Ευρωπαϊκής Επιτροπής. Είμαστε δέκατη όγδοη χώρα στις απορροφήσεις σε σύνολο είκοσι εφτά κρατών- μελών της Ευρωπαϊκής Ένωσης. Κύριοι συνάδελφοι, η Ιρλανδία είναι πρώτη και η Πορτογαλία είναι ενδέκατη. Δεν αναφέρομαι τυχαία σε αυτές τις χώρες, γιατί αυτές οι δύο χώρες είναι αυτές που έχουν υπογράψει επίσης μνημόνιο με την τρόικα. Το Σεπτέμβριο του 2009 –δεν θα κουραστώ να επαναλαμβάνω- η Ελλάδα ήταν στην πέμπτη θέση ανάμεσα στις είκοσι επτά χώρες της Ευρωπαϊκής Ένωσης. Και η απορρόφηση, όμως, η οποία έχει εν τω μεταξύ πραγματοποιηθεί, είναι ως ένα βαθμό λογιστικού τύπου, δηλαδή οφείλεται αφ’ ενός στην αύξηση του ποσοστού συγχρηματοδότησης από την Ευρωπαϊκή Επιτροπή σε 85% αναδρομικά από το 2007 –θετικό είναι αυτό και εμείς το ζητήσαμε, αλλά διευκολύνει την εικόνα, την αύξηση των ποσοστών- και αφ’ ετέρου οφείλεται στα ταμεία χαρτοφυλακίου. Τα ταμεία χαρτοφυλακίου, όπως είναι το Ταμείο Επιχειρηματικότητας, το «Εξοικονομώ κατ’ Οίκον», το «JEREMIE», το «ΕΝΑΛΙΟ», δεν είναι κακές ιδέες. Είναι ιδέες που είχαν εφαρμοστεί και επί των ημερών μας. Όμως, πρέπει να ξέρουν οι Έλληνες πολίτες ότι συμβαίνει το εξής. Σε αυτά τα ταμεία έχουν «παρκαριστεί» 1.200.000.000 ευρώ. Από αυτά τα χρήματα που είναι εκεί «παρκαρισμένα» και φαίνεται λογιστικά ότι απορροφήθηκαν, στην πραγματική οικονομία μέχρι το τέλος της χρονιάς δεν είχαν διοχετευτεί ούτε 20.000.000 ευρώ. Κύριε Υπουργέ, ας δεχθώ ότι εν τω μεταξύ ανέβηκε το νούμερο κατά 200 παραπάνω στις μέρες που πέρασαν. Όμως, φαίνεται ότι έχετε απορροφήσει 1.200.000.000 ευρώ. Δεν βοηθάτε τις μικρομεσαίες επιχειρήσεις στην περιφέρεια, οπουδήποτε στην Ελλάδα. Αυτές δεν θέλουν λογιστικές απορροφήσεις, αλλά πραγματικές απορροφήσεις. Από εκεί και πέρα, υπάρχουν ορισμένα προγράμματα στο ΕΣΠΑ που αφορούν και την Αθήνα και την περιφέρεια, όλες τις περιοχές στην Ελλάδα, τα οποία εξελίσσονται εξαιρετικά άσχημα. Χαρακτηριστικό παράδειγμα είναι το Ευρωπαϊκό Κοινωνικό Ταμείο. Εκεί είμαστε εικοστοί τρίτοι στις απορροφήσεις. Δεν είναι καθόλου άσχετο αυτό το πρόβλημα με το ότι έχουμε το πρωτάθλημα στην ανεργία σ’ ολόκληρη την Ευρώπη με 18% ανεργία! Δεν πιάσαμε ούτε το στόχο που είχε τεθεί από το Μνημόνιο στο Ευρωπαϊκό Κοινωνικό Ταμείο. Μόνο κατά 78% επετεύχθη αυτός ο στόχος. Και δεν θέλω να πω ότι υπάρχουν και άλλα προγράμματα, όπου τα πράγματα εξελίσσονται ακόμα χειρότερα. Το Πρόγραμμα του Υπουργείου που ονομάζεται «Διοικητική Μεταρρύθμιση» μετά από τόσο καιρό έχει απορρόφηση 10%! Κάποιος πρέπει να απολογηθεί γι’ αυτήν την εξέλιξη! Όμως, μια και μιλάμε για περιφερειακή ανάπτυξη, δεν μπορώ παρά να θυμίσω τι συμβαίνει και με τα δημόσια έργα, με τους δρόμους της ανάπτυξης, με τους μεγάλους οδικούς άξονες. Έχουν μείνει εκεί που ήταν το Σεπτέμβριο του 2009. Υποτίθεται ότι θα καλυτερεύατε τις συμβάσεις και θα αντιμετωπίζατε το πρόβλημα με τα διόδια. Εκείνο το οποίο έγινε, είναι απλώς ότι τα σχέδια κόλλησαν και ο νέος Υπουργός Υποδομών προσπαθεί μήπως βγάλει καμιά άκρη με τους παραχωρησιούχους! Όλα αυτά δεν είναι άσχετα με τα διαχειριστικά προβλήματα που είχατε την τελευταία διετία. Ο Γενικός Γραμματέας Επενδύσεων ήταν ο τελευταίος Γενικός Γραμματέας που τοποθετήθηκε μετά από έξι μήνες από την εκλογική νίκη του ΠΑΣΟΚ. Στα δύο χρόνια της διακυβέρνησης του ΠΑΣΟΚ άλλαξαν στον τομέα του ΕΣΠΑ δύο Υπουργοί και τρεις Υφυπουργοί. Κατά τον κ. Χρυσοχοΐδη, χρειάζονται έξι μήνες για να εξοικειωθεί κάποιος με τα προβλήματα του ΕΣΠΑ. Ο μέσος χρόνος παραμονής των Υφυπουργών που είναι αρμόδιοι για τα θέματα του ΕΣΠΑ ήταν ακριβώς έξι μήνες! Ο ν. 3840/2010 έγινε για να λυθούν τα διαχειριστικά προβλήματα του ΕΣΠΑ, τα οποία λέγατε ότι κληρονομήσατε από τη Νέα Δημοκρατία. Στη συνέχεια, ήρθε πάλι ο κ. Χρυσοχοΐδης, για να πει ότι κληρονόμησε διαχειριστικά προβλήματα. Πάντως, αν τα κληρονόμησε, τα κληρονόμησε από την προκάτοχό του και όχι από εμάς, διότι υποτίθεται, όπως σας είπα, ότι τα είχατε λύσει την Άνοιξη του 2010! Βεβαίως, πρέπει να αποφασίσετε πότε είχατε δίκιο ως προς το μοντέλο διαχείρισης που κάνετε σε σχέση με τις επενδύσεις, όταν δημιουργούσατε τη Γενική Γραμματεία Στρατηγικών Επενδύσεων πέρυσι ή όταν την καταργείτε φέτος; Όταν δημιουργούσατε την Ειδική Γραμματεία για το ΕΣΠΑ πέρυσι ή όταν την καταργείτε φέτος; Δεν μπορεί να έχετε δίκιο και στη μία περίπτωση και στην άλλη. Περιμένουμε να πάρουμε σαφείς απαντήσεις σε σχέση με το Πρόγραμμα Δημοσίων Επενδύσεων, διότι εδώ ο ένας Υπουργός του ΠΑΣΟΚ στρέφεται εναντίον του άλλου Υπουργού του ΠΑΣΟΚ! Έχει κλείσει η διαχείριση του 2011. Κύριε Πρόεδρε, αυτό το οποίο συμβαίνει είναι ότι ενώ υπήρχε πρόβλεψη για αύξηση του Προγράμματος Δημοσίων Επενδύσεων κατά 0,6%, έχουμε μείωση κατά 21,8%, διότι κατά τις δηλώσεις του αρμόδιου Υπουργού Ανάπτυξης, το Πρόγραμμα Δημοσίων Επενδύσεων χρησιμοποιείται ως μαξιλαράκι για να βγει ο στόχος του Προϋπολογισμού για το έλλειμμα. Όμως, επειδή στον Προϋπολογισμό έγινε πέρυσι μία τρύπα στο νερό και μετά από έναν ορυμαγδό μέτρων καταλήξαμε να έχουμε το ίδιο έλλειμμα που είχαμε και το 2010, τελικά το θύμα είναι η περιφερειακή ανάπτυξη και οι δημόσιες επενδύσεις, οι οποίες μειώνονται και μαζί μ’ αυτή τη μείωση αυξάνεται η ανεργία και βαθαίνει η ύφεση στην Ελλάδα. Ευχαριστώ πολύ. "...Στον Προϋπολογισμό έγινε πέρυσι μία τρύπα στο νερό. Μετά από έναν ορυμαγδό μέτρων καταλήξαμε να έχουμε το ίδιο έλλειμμα που είχαμε και το 2010. Τελικά το θύμα είναι η περιφερειακή ανάπτυξη και οι δημόσιες επενδύσεις, οι οποίες μειώνονται και μαζί μ’ αυτή τη μείωση αυξάνεται η ανεργία και βαθαίνει η ύφεση στην Ελλάδα..."\nΚίνδυνος ματαίωσης των σχεδίων για τους ενεργειακούς αγωγούς\nΑΘΗΝΩΝ Aριθμ. Πρωτ. 3686/03.01.2012 ΕΡΩΤΗΣΗ ΠΡΟΣ ΤΟN ΥΠΟΥΡΓΟ Περιβάλλοντος, Ενέργειας και Κλιματικής Αλλαγής ΘΕΜΑ : Κίνδυνος ματαίωσης των σχεδίων για τους ενεργειακούς αγωγούς. Εκτός από την άνευ προηγουμένου οικονομική κρίση, η χώρα μας αντιμετωπίζει και τον ορατό κίνδυνο να κατεδαφιστούν ολοκληρωτικά οι επιτυχίες της στο μεγάλο θέμα των ενεργειακών αγωγών. Αυτό που με πολύ κόπο, αλλά και διπλωματική μαεστρία χτίστηκε, ιδίως την περίοδο 2004-2009, με τους αγωγούς Μπουργκάς – Αλεξανδρούπολη, South Stream και ITGI κινδυνεύει να γκρεμιστεί λόγω ασυγχώρητης αδράνειας και, τουλάχιστον, ερασιτεχνικών διπλωματικών χειρισμών της τελευταίας διετίας. Τα γεγονότα, δυστυχώς, μιλούν από μόνα τους, καθώς: 1) Για τον αγωγό Μπουργκάς – Αλεξανδρούπολη, η βουλγαρική κυβέρνηση στις 7 Δεκεμβρίου αποφάσισε να καταγγείλει μονομερώς τη διακυβερνητική συμφωνία του 2007 αναφορικά με την κατασκευή του. Ένα ιδιότυπο πλέγμα αδιαφορίας, ανικανότητας και ιδεοληψιών συνέβαλε καταλυτικά κατά την τελευταία διετία στη δημιουργία της εντύπωσης ότι η Ελλάδα δεν ενδιαφέρεται για την προώθηση του πετρελαιαγωγού. Ουσιαστική πίεση στη Βουλγαρία δεν ασκήθηκε σε κανένα επίπεδο: ούτε διμερώς, ούτε σε συνεργασία με τη Ρωσία, ούτε στο πλαίσιο της εταιρικής μας σχέσης στην Ε.Ε. Ακόμη και στο εσωτερικό της χώρας μας, η εικόνα αποτελμάτωσης κυριάρχησε τουλάχιστον έως τον περασμένο Ιούλιο. Παρά τις ανακοινώσεις του τότε πρωθυπουργού στη Μόσχα τον Φεβρουάριο του 2010 ότι, δηλαδή, η Ελλάδα θα έλυνε όλα τα εσωτερικά γραφειοκρατικά προβλήματα, έτσι ώστε να αρχίσει η κατασκευή του αγωγού τάχιστα, τίποτε απολύτως δεν έγινε έως τον Ιούλιο του 2011, με δεδομένο, μάλιστα, ότι το νομοσχέδιο για τις απαλλοτριώσεις είχε κατατεθεί στην αρμόδια Επιτροπή της Βουλής ήδη από τον Ιούλιο του 2009. 2) Ο σχετιζόμενος με την Ρωσία αγωγός φυσικού αερίου South Stream κινδυνεύει και αυτός με ακύρωση. Πληροφορίες που πρόσφατα κυκλοφόρησαν στον ρωσικό Τύπο αναφορικά με την πρόθεση της ΓΚΑΖΠΡΟΜ να εγκαταλείψει την Ελλάδα ως χώρα διαμετακόμισης του ρωσικού αερίου προς την Ιταλία μέσω του Σχεδίου South Stream δεν διαψεύστηκαν. Εάν κάτι τέτοιο επιβεβαιωθεί, τότε θα καταρρεύσουν πλήρως οι ελληνορωσικές ενεργειακών σχέσεων. Αλλά ακόμα και μια άλλη εκδοχή που ακούγεται για μετάθεση του νοτίου κλάδου του αγωγού για μετά το 2015 δεν είναι καθόλου καθησυχαστική. Υπενθυμίζεται εδώ πως η ροή ρωσικού φυσικού αερίου μέσω Ελλάδας προς την Ιταλία δεν είναι αυτονόητη εξέλιξη. Εξασφαλίστηκε με επίπονη προσπάθεια και δεν πρόκειται να λάβει σάρκα και οστά χωρίς συνεχή επαφή και μόνο με μονομερείς ελληνικές διακηρύξεις. 3) Ακόμα χειρότερα, κινδυνεύει και ο ITGI, ο αγωγός φυσικού αερίου Τουρκία-Ελλάδα-Ιταλία, που με αφετηρία από το Αζερμπαϊτζάν διασφαλίζει διαφοροποίηση ενεργειακών πηγών. Το αέριο του Αζερμπαϊτζάν διεκδικούν τρεις ακόμα αγωγοί με παρόμοια κατεύθυνση, παρακάμπτοντας όμως εν όλω ή εν μέρει την Ελλάδα: ο πολυδιαφημισμένος Nabucco που φαίνεται να είναι αντιμέτωπος με σοβαρότατα προβλήματα, ο TAP και πρόσφατα ένα σχέδιο αγωγού της BP. Το αζέρικο αέριο από το Shah Deniz δεν επαρκεί και για τους τέσσερις αγωγούς. Οι Αζέροι λένε ότι θα αποφασίσουν μέχρι τα τέλη Μαρτίου. Ενόψει των δυσάρεστων αυτών δεδομένων, ΕΡΩΤΑΤΑΙ Ο ΥΠΟΥΡΓΟΣ 1)\tΠοιές κινήσεις έγιναν προς τη βουλγαρική πλευρά, είτε μονομερώς, είτε σε συνδυασμό με τους Ρώσους, είτε στο πλαίσιο της εταιρικής μας σχέσης μέσα στην Ε.Ε., προκειμένου να μην οδηγηθεί η Βουλγαρία στην απόφαση για καταγγελία της συμφωνίας για τον αγωγό Μπουργκάς-Αλεξανδρούπολη που ανακοίνωσε; Για ποιο λόγο καθυστέρησε δύο ολόκληρα χρόνια η έγκριση του νομοσχεδίου για τις απαλλοτριώσεις, σε σχέση με το έργο αυτό, πολύ περισσότερο που δεν διαφέρει σχεδόν καθόλου σε σχέση με αυτό που κατατέθηκε τον Ιούλιο του 2009; 2)\tΩς προς τον South Stream, επιβεβαιώνει τα δημοσιεύματα του ρωσικού Τύπου για ακύρωση του σχεδίου ως προς το νότιο διάδρομο του έργου, αλλά και τις συζητήσεις για χρονική μετάθεσή του μετά το 2015;Ποιες είναι οι κινήσεις στις οποίες προέβη, προκειμένου να επηρεάσει τη ρωσική κυβέρνηση; Για ποιο λόγο έχουν αραιώσει οι επαφές με τη Ρωσία από το 2009 και μετά; 3)\tΠώς τοποθετείται για τη δημόσια δήλωση του Προέδρου της ΔΕΠΑ, ότι South Stream και ITGI είναι ανταγωνιστικά σχέδια και επομένως, κατά τη συλλογιστική αυτή, το ένα εξουδετερώνει το άλλο; Ποιες πρωτοβουλίες θα αναληφθούν το επόμενο κρίσιμο τρίμηνο, για να μην τεθεί σε κίνδυνο ο ITGI; Στην απευκταία περίπτωση που τελικά δεν επιλεγεί ο ITGI, ποια είναι τα εναλλακτικά σχέδια που επεξεργάζεται για να διασφαλίσει τα συμφέροντα της χώρας και τη συμμετοχή μας στην Ευρωπαϊκή Στρατηγική του Νοτίου Διαδρόμου; "Εκτός από την άνευ προηγουμένου οικονομική κρίση, η χώρα μας αντιμετωπίζει και τον ορατό κίνδυνο να κατεδαφιστούν ολοκληρωτικά οι επιτυχίες της στο μεγάλο θέμα των ενεργειακών αγωγών."\nΕφαρμογή μέτρων προστασίας του σχετικού ΠΔ στα Μητροπολιτικά Πάρκα Γουδή και Ιλισσίων (Συγγρού)\nΚΩΣΤΗΣ ΧΑΤΖΗΔΑΚΗΣ ΝΕΑ ΔΗΜΟΚΡΑΤΙΑ Β’ ΑΘΗΝΩΝ Αρ.Πρωτ. 3154/20.12.2011 ΕΡΩΤΗΣΗ ΠΡΟΣ ΤΟN ΥΠΟΥΡΓΟ Περιβάλλοντος, Ενέργειας και Κλιματικής Αλλαγής ΘΕΜΑ : Εφαρμογή μέτρων προστασίας του σχετικού ΠΔ στα Μητροπολιτικά Πάρκα Γουδή και Ιλισσίων (Συγγρού). Με το ΠΔ για τον καθορισμό των μέτρων προστασίας της περιοχής του όρους Υμηττού (ΦΕΚ Δ 187/16.6.2011) θεσμοθετήθηκαν τα Μητροπολιτικά Πάρκα Γουδή και Ιλισσίων. Σκοπός του ΠΔ, μεταξύ άλλων, είναι να δοθεί τέλος σε καθυστέρηση δεκαετιών σχετικά με το καθεστώς των συγκεκριμένων εκτάσεων, να περιοριστούν οι αυθαιρεσίες, και να επιτευχθεί, επιτέλους, η άρτια πολεοδομική οργάνωση των Πάρκων, ώστε να ξεκαθαριστούν οι χρήσεις γης, να δημιουργηθούν ενιαίοι χώροι πρασίνου και να αναδειχτούν ιστορικά κτίρια της Στρατιωτικής «πόλης» του Γουδή. Για την επίτευξη και εφαρμογή στην πράξη των σκοπών αυτών, στο Προεδρικό Διάταγμα προβλεπόταν η εκπόνηση Σχεδίου Γενικής Δράσης (ΣΓΔ) από τον Οργανισμό Ρυθμιστικού Σχεδίου Αθήνας (ΟΡΣΑ). Μέχρι σήμερα, το Σχέδιο αυτό δεν έχει εκδοθεί, προκειμένου, κατόπιν δημόσιας διαβούλευσης, να τεθεί σε ισχύ. Αποτέλεσμα της καθυστέρησης είναι να διαιωνίζεται το καθεστώς αβεβαιότητας, να πληθαίνουν οι καταγγελίες για πλημμελή ή και μη εφαρμογή των όσων ορίζονται στο ΠΔ και, ενδεχομένως, να μεταβάλλονται στο μεταξύ οι χρήσεις γης στα όρια των Πάρκων, χωρίς να είναι βέβαιο ότι οι τυχόν μεταβολές θα εναρμονίζονται, τελικά, με τα όσα θα ορίζει το Σχέδιο. Ειδικότερο αποτέλεσμα της καθυστέρησης αυτής είναι η διακοπή εργασιών ανάπλασης πρασίνου σε μέρος του Πάρκου Ιλισσίων (Συγγρού), το οποίο χρηματοδοτείται από το ΕΣΠΑ με συνολικό προϋπολογισμό 2.700.000 ευρώ (Δήμος Ζωγράφου). Συνεπώς, ΕΡΩΤΑΤΑΙ Ο ΥΠΟΥΡΓΟΣ 1)\tΥπάρχει αυτή τη στιγμή συγκεκριμένο χρονοδιάγραμμα έκδοσης του Σχεδίου; Αν ναι, πού τοποθετείται χρονικά η δημοσιοποίησή του; 2)\tΑπό την έκδοση του Διατάγματος και μέχρι σήμερα έχουν υπάρξει μεταβολές στις χρήσεις γης στα όρια των Πάρκων; Αν ναι, ποιες είναι ακριβώς; 3)\tΠοιο χρονοδιάγραμμα υπάρχει για την επανέναρξη των έργων ανάπλασης στο Πάρκο Ιλισσίων; Ημερομηνία 20.12. 2011\tΥπογραφή " Με το ΠΔ για τον καθορισμό των μέτρων προστασίας της περιοχής του όρους Υμηττού (ΦΕΚ Δ 187/16.6.2011) θεσμοθετήθηκαν τα Μητροπολιτικά Πάρκα Γουδή και Ιλισσίων..."


Η έγκυος Δούκισσα Νομικού "έλιωσε" το Instagram με μία φωτογραφία!\nΗ φωτογραφία που ανέβασε η Δούκισσα Νομικού και “έλιωσε” το Instagram!\nΒρίσκεστε εδώ: Αρχική » Buzzing » Η φωτογραφία που ανέβασε η Δούκισσα Νομικού και “έλιωσε” το Instagram!\nΤελευταία ενημέρωση: 26 Μαΐ - 14:01\nΔημοσιεύτηκε στις: 26 Μαΐ - 14:01\nΕυτυχισμένη κι ανυπόμονη φαίνεται να είναι η Δούκισσα Νομικού στη διάρκεια της εγκυμοσύνης της.\nΗ έγκυος Δούκισσα Νομικού έκανε το Instagram να “λυγίσει” με τη φωτογραφία που ανέβασε το Σάββατο 25 Μαΐου με τον ενός έτους γιο της. Η σταρ φαίνεται πιο χαρούμενη από ποτέ, κρατώντας το ένα της παιδάκι από το χέρι και έχοντας το άλλο ακόμα στην κοιλιά της.\nΗ Δούκισσα Νομικού διανύει ήδη το δεύτερο τρίμηνο της εγκυμοσύνης και περιμένει με ανυπομονησία το δεύτερο παιδάκι της, που, όπως έχει δηλώσει, θα είναι και κοριτσάκι.\nΠαρ’ όλα αυτά, το Instagram “έλιωσε” με τη δημοσίευση που έκανε η όμορφη παρουσιάστρια, όχι με την κοιλίτσα της, αλλά με το γιο της. Όπως έχει πει και η ίδια, ο μικρός της γιος, Σάββας, είναι μόλις ενός ετών και είναι ένα πολύ εύκολο μωρό, αφού κοιμάται αρκετές ώρες το βράδυ. Επιπλέον, η ίδια έχει δηλώσει ότι μετά τη γέννηση του γιου της έχει γίνει και πιο τρυφερή.\nΣτη συγκεκριμένη φωτογραφία, η γνωστή παρουσιάστρια φαίνεται να απολαμβάνει το ηλιοβασίλεμα της Μυκόνου παρέα με το αγοράκι της.\nΟι δυο τους στην ακρογιαλιά του όμορφου νησιού με τον ουρανό να έχει πάρει τα χρώματα από τη δύση του ηλίου είναι αξιαγάπητοι. Ο μικρός φαίνεται να κάνει τα πρώτα βηματάκια του στην άμμο με τη θάλασσα να του βρέχει τα πόδια, ενώ η “χαζομαμά”, όπως αποκαλεί τον εαυτό της η Δούκισσα Νομικού, με πολλή αγάπη κρατά από το χέρι τον μικρό Σάββα.\nΔιαβάστε ακόμα όσα είπε η Δούκισσα Νομικού:


Το πρόγραμμα των Αποκριάτικων εκδηλώσεων στο Καστράκι | TaMeteora.gr\nΑρχική ΤΟΠΙΚΑ ΠΕ ΤΡΙΚΑΛΩΝ Το πρόγραμμα των Αποκριάτικων εκδηλώσεων στο Καστράκι\nΤο πρόγραμμα των Αποκριάτικων εκδηλώσεων στο Καστράκι\n21 Φεβρουαρίου 2014, 19:16\nΔόθηκε στη δημοσιότητα το πρόγραμμα των Αποκριάτικων Εκδηλώσεων που θα γίνουν στο Καστράκι.\nΤα σοκάκια του χωριού ζωντανεύουν από τα αυθόρμητα γέλια και τα αστεία πειράγματα. Η πλατεία του χωριού γεμίζει χρώματα φωτεινά, ξέγνοιαστα.\nΜουσική, χορός, ζωή. Μεταμορφωνόμαστε. Η διάθεση αλλάζει. Η εμφάνιση εντυπωσιάζει. Όλο το χωριό με τους επισκέπτες μια συντροφιά.\nΜια ανθρώπινη κυψέλη ολοζώντανη, ανθρώπινη, ξεχωριστή.\nΠροκαλεί τα όνειρά μας!!\nΘΑ ΕΙΜΑΣΤΕ ΟΛΟΙ ΕΚΕΙ!!\n– Ώρα 18:00\nΟδύσσεια στο Καστράκι\nΚόντρα στην απαισιοδοξία των καιρών με το μεράκι των ανθρώπων του Θεατρικού Εργαστηρίου “Επί Σταγών” αλλά και με την ομαδική και ακάματη δουλειά των ανθρώπων του συλλόγου μας (ΕΜΟΚ) θα τιθασεύσουμε τους ανέμους σε ένα πρωτόγνωρο παιχνίδι για την περιοχή μας.\nΟι νέοι μας θα αγωνισθούν, θα ακονίσουν το μυαλό τους, θα νικήσουν το θυμωμένο Ποσειδώνα, θα κλείσουν τα αυτιά τους στις Σειρήνες, θα παραπλανήσουν την Κίρκη, θα αντιμετωπίσουν τον Κύκλωπα, για να φτάσουν στο πολυπόθητο νησί της προσωπικής τους Ιθάκης.\nΔηλώστε εγκαίρως τις συμμετοχές σας στον ΕΜΟΚ.\n6972996815 Μπλούτσος Α.\n– Ώρα 20:30\nΧορός μεταμφιεσμένων DJ Γιώργος Θεοδώρου\nΣ’ ένα τρελό στολισμένο Αποκριάτικα περιβάλλον, ανάμεσα σε φωτιές και πλούσια εδέσματα, με άφθονο ντόπιο κρασί και τσίπουρο.\nΠεριμένουμε όλους εσάς σε ένα απίστευτο κυνήγι χαμένου κεφιού.\nΚαθαρή Δευτέρα 3 – 3 – 2014\n– Ώρα 11:00 -13:00 Διαγωνισμός χαρταετού\nΤο παραδοσιακό πέταγμα του χαρταετού αναβιώνει στη θέση Μάρμαρο. Οι χαρταετοί θα διαγωνισθούν στην ομορφιά και στο πέταγμά τους.\n– Ώρα 13:30-14:30\nΘεατρικό παιχνίδι για όλα τα μικρά παιδιά από το Θεατρικό Εργαστήρι “Επί Σταγών” και την υπεύθυνη του εργαστηρίου κα. Μαρία Μπλούτσου. Το πιο ξεκαρδιστικό περιπετειώδες, αναπάντεχο, αποκριάτικο θεατρικό παιχνίδι, για τους μικρούς μας φίλους.\n– Ώρα 14:30\nΤη σκυτάλη παίρνουν οι αποκριάτικοι και παραδοσιακοί χοροί και τα παραδοσιακά δρώμενα της περιοχής από τα χορευτικά τμήματα του Ε.Μ.Ο.Κ, των Πολιτιστικών Συλλόγων Διάβας, Ξηροκάμπου, και Παπα-Θύμιου Βλαχάβα.\nΣυνοδεύει η δημοτική ορχήστρα του Κώστα Βακουφτσή και ο dj Άγγελος.\nΜέσα από την Ελληνική παράδοση γινόμαστε όλοι ένα και αποχαιρετούμε την Αποκριά.\nΠροηγούμενο άρθροΟ λόγος του Δημήτρη Κόττη στον ετήσιο χορό των κτηνοτρόφων\nΕπόμενο άρθροΗ συγγραφέας Μαρούλα Κλιάφα στα Εκπαιδευτήρια «Αθηνά»\n5 Ιουλίου 2020, 12:17 0\nΑκόμη ένα σημείο του Καστρακίου έγινε πιο όμορφο αλλά και πιο φωτεινό. Τελείωσε χθές η τοποθέτηση των φωτιστικών που είναι δωρεά της Ιεράς Μονής Μεγάλου...\nΠανηγυρίζει ο Ιερός Ναός Αγίων Αποστόλων Πέτρου και Παύλου στο Καστράκι\n29 Ιουνίου 2020, 09:46 0\nΕορτή σήμερα Δευτέρα 29 Ιουνίου 2020 των πρωτοκορυφαίων Αποστόλων Πέτρου και Παύλου, εορτάζει και πανηγυρίζει ο Ιερός Ναός στο Καστράκι. Σήμερα το πρωί ψάλθηκε ο...


Τάνια Τρύπη: Δεν πιστεύω ότι η ζωή μου έχει μεγαλύτερη αξία από μιας αγελάδας - besdes.gr\nΗ Τάνια Τρύπη τα τελευταία χρόνια έχει γίνει χορτοφάγος και εξήγησε στην κάμερα της εκπομπής «Στη Φωλιά των ΚουΚου» πώς πήρε αυτή την απόφαση.\n«Εδώ και 2,5 χρόνια έχω κόψει τα ζώα και τα παράγωγα τους από τη διατροφή μου. Απέκτησα ένα κινητό που είχε ίντερνετ και η πρώτη πληροφορία που πήρα ήταν ένα πλάνο μιας αγελάδας που της παίρνουν με έναν πολύ “ευγενικό” τρόπο το μωρό της. Με κλωτσιές. Έτσι, άρχισα να το ψάχνω» ανέφερε μεταξύ άλλων η Τάνια Τρύπη.\nΑναφερόμενη στην αγάπη της για τα τατουάζ και πώς αυτή συνδυάζεται με τη χορτοφαγία, είπε: «Έχω 4 τατουάζ αφιερωμένα στα ζώα. Το ένα μπράτσο έχει όλα τα ζώα της φάρμας και το άλλο την άγρια ζωή. Θέλω να λέγομαι άνθρωπος. Δεν πιστεύω ότι η δική μου ζωή έχει μεγαλύτερη αξία από μιας αγελάδας» και πρόσθεσε: «Το Πάσχα δεν πήγαινα σε τραπέζια γιατί δεν μπορούσα να βλέπω να συμβαίνει αυτό σε ολόκληρο το ζώο. Είμαι κατά της παράδοσης. Ου φονεύσεις, λέει, δεν έχει επεξήγηση μόνο τον άνθρωπο και “σφάξε” το αρνί».\nΣχετικά με την επιστροφή της στα τηλεοπτικά δρώμενα και την επιτυχία της σειράς «Κόκκινο Ποτάμι» του Open, η ηθοποιός ανέφερε: «Είχα να κάνω τηλεόραση πάνω από 10 χρόνια, μόνο κάτι guest. Τώρα έκατσε η ιδανική συνθήκη, το ιδανικό σενάριο σε ένα καταπληκτικό βιβλίο, οι ιδανικοί συντελεστές» και πρόσθεσε: «Ένας ηθοποιός δεν μπορεί πια να ζήσει μόνο με τον μισθό του θεάτρου. Δυσκολεύτηκα πάρα πολύ οικονομικά. Δεν μπορούσα να πληρώσω το δάνειο που έχω πάρει για το σπίτι του γιου μου. Φούσκωναν οι λογαριασμοί και έκανα συνέχεια ρυθμίσεις, ότι μπορούσα τακτοποιούσα».


Home >> ΜεγάλοιΗλεκτρονικές απάτες\nΔιαβάστε στην ενότητα αυτή πληροφορίες και συμβουλές για πρόληψη και αντιμετώπιση των πιο διαδεδομένων ηλεκτρονικών μορφών οικονομικής εξαπάτησης.\nΠρόκειται για ιδιαίτερα διαδεδομένη τεχνική οικονομικής εξαπάτησης μέσω του «ψαρέματος» προσωπικών δεδομένων και ειδικότερα στοιχείων που αφορούν οικονομικές συναλλαγές (αριθμό λογαριασμού, κωδικό πιστωτικής κάρτας κ.λπ.).\nΚάποια γνωστή τράπεζα, οργανισμός, τηλεπικοινωνιακός πάροχος ή άλλη νόμιμη εταιρεία εμφανίζεται ως αποστολέας ηλεκτρονικού μηνύματος που ενημερώνει τους παραλήπτες του για την ύπαρξη κενών ασφαλείας σε κάποιο λογαριασμό ή συνδρομή.\nΜέσα στο κείμενο παρατίθεται και ένας σύνδεσμος προς πλαστή ιστοσελίδα, η οποία πλασάρεται ως η επίσημη ιστοσελίδα του αποστολέα. Πηγαίνοντας στην ιστοσελίδα αυτή, το θύμα καλείται να συμπληρώσει τα στοιχεία του π.χ. για να μην κλειστεί ο λογαριασμός του. Την ίδια ώρα αυτοί που κρύβονται πίσω από το ψεύτικο μήνυμα αποκτούν πρόσβαση στα στοιχεία αυτά και στη συνέχεια μπορούν να κάνουν ηλεκτρονικές απάτες εις βάρος του πραγματικού ιδιοκτήτη αυτών των στοιχείων.\nΔείτε παρακάτω ένα παράδειγμα τέτοιου μηνύματος που φαινόταν πως προέρχεται από το Υπουργείο Οικονομικών, όπου ο παραλήπτης ενημερωνόταν ότι δικαιούται κάποιο ποσό ως επιστροφή φόρου και για να το παραλάβει άμεσα θα έπρεπε να συμπληρώσει τα στοιχεία του στην ηλεκτρονική φόρμα που του δίδονταν. Εκεί ζητούνταν τα προσωπικά δεδομένα του παραλήπτη (ονοματεπώνυμο, διεύθυνση κατοικίας, ΑΦΜ, κ.α), στοιχεία πρόσβασης σε τραπεζικό λογαριασμό (όνομα χρήστη-username και συνθηματικό-password), καθώς και όλα τα στοιχεία πιστωτικής του κάρτας.\nSpear Phishing: Πρόκειται για στοχευμένα μηνύματα που μοιάζουν αυθεντικά για κάποιες ομάδες ανθρώπων. Για παράδειγμα, στους υπαλλήλους μιας εταιρίας μπορεί να φτάσει μήνυμα με αποστολέα τον εργοδότη τους, στο οποίο τους απευθύνεται προσωπικά και τους ζητά όνομα χρήστη και κωδικούς πρόσβασης. Απαντώντας κανείς σε ένα μήνυμα spear phishing θέτει προσωπικές και συχνά απόρρητες πληροφορίες στη διάθεση των απατεώνων.\nSocial Networking Phishing: Αντλώντας πληροφορίες και πολλά προσωπικά δεδομένα από τα προφίλ των χρηστών των ιστοσελίδων κοινωνικής δικτύωσης, οι απατεώνες στέλνουν εξατομικευμένα μηνύματα. Η επιτυχία της μεθόδου είναι μεγάλη. Σε πρόσφατο πείραμα που πραγματοποιήθηκε στις Ηνωμένες Πολιτείες, το 70% όσων έλαβαν εξατομικευμένο παραπλανητικό μήνυμα πάτησε το σύνδεσμο που περιέχετο σε αυτό και συμπλήρωσε τα στοιχεία του στην εικονική ιστοσελίδα - απάτη.\nΤο Pharming είναι μια μορφή απάτης της ηλεκτρονικής διεύθυνσης (domain name) που έχει ως αποτέλεσμα να πιστεύουν οι χρήστες ότι βρίσκονται σε μια γνήσια ιστοσελίδα με το σωστό URL. Ωστόσο, στην πραγματικότητα έχουν παραπεμφθεί σε μια ψεύτικη, η οποία όμως μοιάζει πανομοιότυπη με τη γνήσια.\nΕκμεταλλευόμενοι κάποια κενά στην ασφάλεια μιας ιστοσελίδας στην οποία οι χρήστες μπαίνουν για να πραγματοποιήσουν διάφορες συναλλαγές, οι απατεώνες καταφέρνουν να εκτρέψουν την ροή των επισκεπτών σε άλλο ιστοχώρο, όπου τα στοιχεία των συναλλαγών που καταχωρούνται χρησιμοποιούνται για την οικονομική εξαπάτηση των επισκεπτών.\nΤέτοιου είδους εκτροπή δεν μπορεί να γίνει σε ιστοσελίδες που χρησιμοποιούν το πρωτόκολλο SSL. Για να διαπιστώσετε αν οι συναλλαγές που κάνετε είναι ασφαλείς, δείτε στο πεδίο της διεύθυνσης αν υπάρχει η ένδειξη https:// αντί για το συμβατικό http://. Διαβάστε περισσότερα για τις ασφαλείς συναλλαγές εδώ.\nΣε γενικές γραμμές οι απάτες που είναι γνωστές με τον όρο «scam» αφορούν κάποια συναλλαγή που για να ολοκληρωθεί χρειάζεται κάποια χρήματα από το υποψήφιο θύμα - παραλήπτη του παραπλανητικού μηνύματος. Ωστόσο, το θύμα δεν παραλαμβάνει ποτέ τα προσφερόμενα ανταλλάγματα.\nΝιγηριανά scam ή απάτη 419: Μέσω ηλεκτρονικού ταχυδρομείου αποστέλλεται μήνυμα που ζητάει με συγκινησιακά φορτισμένο τόνο από τον παραλήπτη να βοηθήσει στην διεκπεραίωση κάποιας οικονομικής συναλλαγής, η οποία συνήθως αφορά ποσό πολλών εκατομμυρίων. Ως αποτέλεσμα της βοήθειάς του θα έχει προμήθεια ένα σημαντικό ποσοστό του ποσού αυτού.\nΟι συναλλαγές που εμφανίζονται συχνότερα είναι: η διεκδίκηση ανύπαρκτων κληρονομιών, η αποδέσμευση χρημάτων από τραπεζικούς λογαριασμούς, η παραλαβή και αποθήκευση των χρημάτων του αποστολέα σε ασφαλές μέρος και η επένδυση των χρημάτων αυτών στη χώρα του θύματος. Η συντριπτική πλειοψηφία τέτοιων μηνυμάτων προέρχεται από τη Νιγηρία. Για το λόγο αυτό η πρακτική αυτή αποκαλείται «νιγηριανό scam» αλλά και «απάτη 419» από το άρθρο του ποινικού κώδικα της Νιγηρίας που αφορά στις οικονομικές απάτες.\nΟι απατεώνες διατηρούν την επικοινωνία και στέλνουν μάλιστα και αποδεικτικά στοιχεία της ταυτότητάς τους (φυσικά πλαστά), ώστε το θύμα να μην έχει την παραμικρή αμφιβολία. Κάποια στιγμή ζητούν χρήματα από τον παραλήπτη για τα έξοδα της συναλλαγής, φόρους κ.λπ. Από τη στιγμή που θα παραλάβουν τα χρήματα, κάθε δίοδος επικοινωνίας διακόπτεται και φυσικά το θύμα δεν καταφέρνει να αποκτήσει το αστρονομικό ποσό που του είχαν τάξει.\nRansomware: Μέσω ηλεκτρονικού ταχυδρομείου το θύμα λαμβάνει μήνυμα με ένα συνημμένο αρχείο ή πρόγραμμα. Μόλις το ανοίξει αρχίζει διαδικασία κρυπτογράφησης των αρχείων που είναι αποθηκευμένα στον υπολογιστή του. Ως συνέπεια, το θύμα δεν μπορεί να ανοίξει κανένα αρχείο του εκτός από το μήνυμα που του άφησαν οι «scammers» στο οποίο του εξηγούν ότι μόνο αφού πληρώσει ένα συγκεκριμένο ποσό θα του αποσταλεί ο κωδικός πρόσβασης. Πρόκειται ουσιαστικά για απαγωγή των αρχείων μας, για την ανάκτηση των οποίων πρέπει να καταβάλουμε λύτρα!\nΕγκαταστήστε φίλτρο ανεπιθύμητης αλληλογραφίας. Αν ωστόσο κάποιο e-mail από άγνωστο αποστολέα φτάσει στα εισερχόμενά σας, μην πατάτε ποτέ τους συνδέσμους που περιέχονται σε αυτό. Σβήστε αμέσως το e-mail αυτό.\nΚανένας οργανισμός, και καμία αξιόπιστη εταιρία ή τράπεζα δεν θα επικοινωνούσε μαζί σας μέσω ηλεκτρονικού ταχυδρομείου για ζητήματα που αφορούν προσωπικούς κωδικούς, προσωπικά σας δεδομένα ή λογαριασμούς σας. Θυμηθείτε ότι οι συναλλαγές τέτοιου τύπου εκτελούνται αυστηρώς σε προσωπικό επίπεδο και με την προσωπική σας παρουσία. Αν λάβετε ένα τέτοιο μήνυμα, καλό είναι να απευθυνθείτε στον οργανισμό ή στην εξυπηρέτηση πελατών της εταιρίας ή της τράπεζας για να τους ενημερώσετε.\nΠριν καταχωρήσετε τα στοιχεία ενός λογαριασμού σας στο Διαδίκτυο βεβαιωθείτε πρώτα ότι βρίσκεστε στην επίσημη ιστοσελίδα της εταιρίας, ότι στο κάτω μέρος του browser υπάρχει ένα λουκετάκι και ότι η διεύθυνση αρχίζει με https://. Για αυτό καλό είναι να πληκτρολογείτε εσείς τη διεύθυνση της ιστοσελίδας που θέλετε να επισκεφθείτε στον browser σας.\nΜην κλικάρετε με το ποντίκι σας σε διευθύνσεις ιστοχώρων που σας δίνονται σε ύποπτα emails ή σε emails που δεν αναμένετε (ακόμα και εάν προέρχονται από άτομα που γνωρίζετε), γιατί ενδέχεται να σας κατευθύνουν σε εικονικές ιστοσελίδες που μοιάζουν με την πρωτότυπη ενός οργανισμούς, μιας εταιρείας ή μιας τράπεζας, από όπου απατεώνες θα προσπαθήσουν να σας αποσπάσουν προσωπικά δεδομένα. Για αυτό, όπως αναφέραμε και παραπάνω, γράφετε πάντα από μόνοι σας την ηλεκτρονική διεύθυνση στον browser.\nΑποφύγετε να κάνετε ηλεκτρονικές συναλλαγές από υπολογιστές τρίτων ή δημόσια προσβάσιμους (π.χ.από Ίντερνετ καφέ). Επίσης, αν παραπάνω από ένας χρήστης έχει πρόσβαση στον υπολογιστή σας, καλό θα ήταν να απενεργοποιήσετε τη δυνατότητα απομνημόνευσης κωδικών του browser σας. Δείτε εδώ πως.


Redfly Planet: Διάλογοι-τι είναι η αριστερά\nTRASH 20 Δεκεμβρίου 2015 - 1:55 μ.μ.\nΤο ερώτημα τι είναι "αριστερά", είναι απολύτα σχετικό και εξαρτάται άμεσα από το πλαίσιο μέσα στο οποίο τίθεται.\nΗ έννοια δεν περιέχει απολύτως τίποτε το συγκεκριμένο καθώς βασίζεται στον εταιροκαθορισμό της από το τι ορίζουμε ως "δεξιά" και ως "κέντρο".\nΈτσι στην πραγματικότητα οι όροι "κέντρο", "αριστερά" και "δεξία" μπορεί να σημαίνουν τα πιο διαφορετικά πράγματα ανάλογα με το πλαίσιο στο οποίο εντάσσονται.\nΈτσι ο "Ομπάμα" μπορεί στις ΕΠΑ να θεωρείται "αριστερός", αλλά οι απόψεις που εκπροσωπεί δεν θα θεωρούνταν καθόλου "αριστερές" αν η συζήτηση αφορούσε τις πολιτικές τάσεις του μπολσεβίκικου κόμματος ή της Κομιντέρν για παράδειγμα.\nΑυτό κάνει τον όρο, ένα κυριολεκτικά λαστιχένιο περίβλημα που μπορεί να χωρέσει κυριολεκτικά τα πάντα, ανάλογα με το τι έχουμε επιλέξει να ορίσουμε πιο πριν ως "δεξιά" και ανάλογα με την συνολική θέση του πολιτικού σκηνικού μιας δοσμένης κατάστασης.\nΣτην Ελλάδα ειδικότερα βέβαια, φρόντισαν οι μετεμφυλιακές κυβενρήσεις να προσδώσουν στον όρο ένα πολύ πιο συγκεκριμένο περιεχόμενο που αφορούσε "τους κομμουνιστές και τους συνοδοιπόρους αυτών".\nexperience 20 Δεκεμβρίου 2015 - 8:22 μ.μ.\nΕτσι είναι, και ο Ομπάμα μπορεί να θεωρείται αριστερός, και ο Παπανδρέου (ο Αντρέας), και ο Ολάντ, και η Παπαρήγα, και πολλοί άλλοι.\nTRASH 22 Δεκεμβρίου 2015 - 9:10 π.μ.\nΗ Παπαρήγα έχει ευθαρσώς δηλώσει πως δεν είναι "αριστερή" αλλά κομμουνίστρια. Το να μπάινει στι ίδιο κάδρο και πρόταση με τους υπόλοιπους που αναφέρεις, μόνο ως προβοκάτσια μπορεί να εκληφθεί.\nexperience 22 Δεκεμβρίου 2015 - 11:14 μ.μ.\nΤο ξέρω ότι το δήλωσε, δεν λέω ότι είναι έτσι, αλλά τι νομίζω ότι θεωρούν πολλοί όταν ακούν τη λέξη αριστερός. Δεν τη θεωρώ το ίδιο με τους άλλους ούτε το ισχυρίζομαι. Θέλω απλώς να πω πόσο διαφορετικοί χώροι μπορούν να θεωρούνται αριστεροί από πολλούς.\nΑνώνυμος 20 Δεκεμβρίου 2015 - 3:37 μ.μ.\nΟ Ορος αυτος καθιερωθηκε απο την Γαλλικη Επανασταση το 1789 απο τον τροπο που καθησανε στο Κοινοβουλιο. Ειχε νοημα μεχρι το 1914 και την στάση της 2ης Διεθνης στον Πολεμο. Απο εκει και μετα ο ορος για τους Κομμουνιστες δεν εχει κανενα νοημα. Ζημια κανει στην υποθεση μας γιατι κρυβει τον Ταξικο διαχωρισμο που πρεπει παντα να εχουμε πανω απο ολα. ΠΑΝΑΓΙΩΤΗΣ\nΑνώνυμος 20 Δεκεμβρίου 2015 - 3:44 μ.μ.\nΑριστερα είναι να υπερασπίζεσαι τους κοινωνικά αδύναμους, τις μειονότητες,τους απόκληρους, τους φτωχούς που δεν βρίσκουν αλλιώς φωνή για τα προβλήματα τους. Αριστερά είναι να παλεύεις για ένα δικαιότερο κράτος και μια κοινωνία ίσων, όπου θα υπάρχει ισονομία για όλους με ισα δικαιώματα αλλα και ίσες υποχρεώσεις.Αριστερά είναι να προωθείς τα εναλλακτικά κινήματα, την προοδευτική ατζέντα μακριά από δόγματα και θρησκοληψίες. Αριστερά είναι να αντιμάχεσαι την εκμετάλλευση "ανθρώπου από ανθρωπο μέχρι να επέλθει κοινωνική δικαιοσύνη.\nΟλα αυτα βεβαια ισχύουν, μεχρι η Αριστερά να παρει την εξουσία γιατί μέτα, για να γίνει η πολύ ωραία θεωρία της πράξη, πρέπει πρώτα να ξεπεράσει την ίδια την πραγματικότητα (Βλέπε σύριζα, ακελ, βενεζουέλα). Όταν δε, καταρρεύσει η Αριστερά ευτυχώς υπάρχει η "Δεξιά, ο οπορτουνισμος, οι πρακτορες" κτλ που θα κατηγορηθούν ότι την υποσκέλιζαν και έβαζαν εμπόδια στην σοσιαλιστική οικοδομιση και έτσι η αριστερά πέφτει πάντα σαν καλοκάγαθο θύμα, απαλλαγμένο από κάθε ευθύνη διακυβερνήσης ή επιλογών, συνεχίζοντας αιώνιος να πουλάει το ίδιο όραμα της σαν χαμένο παράδεισο που προδώθηκε, ανατραπηκε,πολεμηθηκε και παει λεγοντας.\nPoe 20 Δεκεμβρίου 2015 - 3:52 μ.μ.\nΔεν ειναι πολυ "ηθικίστικη" οπτικη αυτη;\nΑνώνυμος 20 Δεκεμβρίου 2015 - 3:57 μ.μ.\nΔεν υπαρχει καμμια καταρρευση. Η Ταξικη παλη στην Σοσιαλιστικη Οικοδομηση συνεχιζεται αλλαζοντας μορφες. Η Αστική Ταξη που χανει την εξουσια αλλα δεν εχει συντριβει οριστικα προσπαθει παντα να επανελθει αλλαζοντας προσωπα. Αυτο καταφερε να κανει και εφαρμοζοντας νομους του Καπιταλισμου Ανετρεψε τον Σοσιαλισμο μετατρποντας τα Κ.Κ σε οχημα της Αντεπαναστασης. Αυτα μας λεει ο σ. ΤΣΕ ΓΚΕΒΑΡΑ γνησιος Μπολσεβικος το 1961 οταν πηγε στην ΕΣΣΔ. Και ασφαλως τα Κ.Κ δεν πρεπει να συμμετεχουνε σε κυβερνησεις μεσα στον Καπιταλισμο. Ειναι η απολυτη καταστροφη. ΠΑΝΑΤΑ.... ΠΑΝΑΓΙΩΤΗΣ\nΑνώνυμος 21 Δεκεμβρίου 2015 - 1:23 μ.μ.\nΗ αντίληψη που προβάλεις για την έννοια "αριστερά" είναι η σοσιαλδημοκρατική οπτική. Ο ορισμός που δίνεις και το εύρος του είναι τόσο θολά που μπορούν να χωρέσουν από Ομπάμα, Ολαντ, σοσιαλιστές, οπορτουνιστές,μέχρι και μαοϊκούς και τροτκιστές.\nΦυσικά αυτή είναι άποψή σου και η δική σου οπτική...Φυσικά καθ΄όλα σεβαστές και ο καθένας γράφει ανάλογα πως το σκέφτεται.\nΑνώνυμος 21 Δεκεμβρίου 2015 - 3:03 μ.μ.\nΟ προσδιορισμός που Δίνει ο Δημητρης μπορεί να χωρέσει κάλλιστα και κεντροδεξιές ή φιλελεύθερες πολιτικές δυνάμεις που εφαρμόζουν μορφές κευνσιανής διαχείρισης. Π.Χ.Καραμαλής, παλιός και νέος...\nTRASH 22 Δεκεμβρίου 2015 - 9:14 π.μ.\nΓια σένα η αριστερά ταυτίζεται σύμφωνα με όσα λες με την σοσιαλδημοκρατία. Σεβαστό αν και διαφωνώ 100% με αυτή την άποψη.\nΜια μόνο παρατήρηση. Τα "εναλλακτικά" κινήματα μάλλον από την "δεξία" έχουν προωθηθεί ποικιλοτρόπως κατά καιρούς (βλέπε και ΜΚΟ), παρά από την "αριστερά". Το υποδηλώνει και εταιροπροσδιοριστικός όρος τους εξάλλου, ως "εναλλακτικά".\n-Εναλλακτικά τίνος πράγματος;\nPoe 20 Δεκεμβρίου 2015 - 3:55 μ.μ.\nΓια εμενα η εννοια "αριστερα" ειναι εξοχως αποπροσανατολιστικη, προσωπικα οταν αναφερομαι στον εαυτο μου και στο κομμα μου ποτε δεν λεω "ειμαι αριστερος", "είμαστε αριστερα". Το θεωρω πολυ "ομιχλωδες".\nΑνώνυμος 20 Δεκεμβρίου 2015 - 3:59 μ.μ.\nΑπολυτα σωστος Συντροφε. Ο Ορος αριστερα χωραει μεσα τα παντα. Και ο Ανιελι στην Ιταλια Αριστερος ητανε.......ΠΑΝΑΓΙΩΤΗΣ\nΑνώνυμος 21 Δεκεμβρίου 2015 - 10:22 π.μ.\nΟ όρος αριστερά έχει ένα συγκεκριμένο πλαίσιο και σημείο αναφοράς στην Ελλάδα. Αυτό πρώτα και κύρια αφορά τις κομμουνιστικές δυνάμεις (που είναι η πρωτοπωρία).\nΣτην Ελλάδα δυστυχώς αρκετοί έχουν προσεταιριστεί τον όρο, χωρίς να τον εκφράζουν, βλ. Σύριζα. Αυτό δεν σημαίνει ότι πρέπει να χαρίσουμε τον όρο.\nΗ ερώτηση σου είναι λάθος διατυπωμένη, καθότι όπως ειπώθηκε παραπάνω η έννοια αριστερά έχει διαφορετικό περιεχόμενο ανάλογα το ιστορικό πλαίσιο (ίσως έχει σημασία και σε ποια περιοχή αναφερόμαστε). Όμως όπως είπα και πιο πάνω δεν σημαίνει ότι πρέπει να τους χαρίσουμε τον όρο.\nΑνώνυμος 21 Δεκεμβρίου 2015 - 10:41 π.μ.\nΔεν μπορεις να χωριζεις τον λαο σε δεξιους και αριστερους. Με αυτον τον τροπο υπαρχει συγχηση και χανεις τον Ταξικο δια χωρισμο μεσα στην Κοινωνια που αυτος ειναι ο Μπουσουλας για τους Κομμουνιστες. Αυτο δειχνει η εμπειρια της χωρας μας και διεθνως. ΠΑΝΑΓΙΩΤΗΣ\nΗ ταξική καταγωγή δεν ετεροκαθορίζεται από την ιδεολογική του αναφορά (και το αντίστροφο). Για δώσε μου ένα παράδειγμα από τη χώρα μας.\nΤο να αποκαλείς κάποιον δεξιό ή αριστερό δεν σημαίνει ότι προκαλείς σύγχυση γύρω από την θέση του μέσα στην κοινωνία αλλά ότι υπερασπίζεται ένα πλαίσιο ιδεών.\nΑνώνυμος 21 Δεκεμβρίου 2015 - 11:41 π.μ.\nΤο δεξιός αριστερός ειχε νοημα απο το 1789 απο την θεση που καθησανε στο Γαλλικο κοινοβουλιο μεχρι την προδοσια της 2ης διεθνης το 1914. Η Ιστορια των τελευταιων 75 χρονων δειχνει ξεκαθαρα το πως χρησιμοποιηθηκε αυτος ο όρος για την καταστροφη του ΚΚΕ.Για αυτον ακριβώς τον λογο είμαστε Κομμουνιστές και οχι αριστεροι. ΠΑΝΑΓΙΩΤΗΣ\nPoe 20 Δεκεμβρίου 2015 - 4:17 μ.μ.\nΑπο την αλλη δεν μπορουμε να πουμε οτι σε ενα ευρυτερο χωρο, περα απο το κομμουνιστικο κομμα δεν υπηρχαν προοδευτικοι ανθρωποι που συνεβαλλαν στο κινημα... Και δεν μιλαω για τη σοσιαλδημοκρατια ως οργανωμενη εκφραση στα κοινοβουλια και στον συνδικαλισμο\nΑνώνυμος 20 Δεκεμβρίου 2015 - 4:27 μ.μ.\nΑυτο που λες συμφωνω απολυτα. Μπορω να θυμηθω προχειρα τον Κοκαλη φτασμενο γιατρο που μας ακολουθησε στον δυσκολο δρομο του ΔΣΕ και μετα το 1949 στην ΑΝ.Γερμανια βοηθησε και την χωρα αυτη στην επιστημη του. Παρασημοφορηθηκε μαλιστα απο τον σ.Ουλμπριχτ με το παρασημο Σταλιν.Και ειναι και αλλοι που τωρα δεν θυμαμαι. Και να ξεκαθαρισω κατι. Το προβλημα δεν ειναι με τον απλο κοσμο. Ουτε καν με αυτους που φυγανε απο το ΚΚΕ και πηγανε σπιτι τους. Εχουνε τον απολυτο σεβασμο μου. Το προβλημα ειναι με αυτους που φυγανε απο το ΚΚΕ εξαργυρωνοντας την ιστορια και ντυνοντας την προδοσια ταχα με διαφορετικη αποψη. ΠΑΝΑΓΙΩΤΗΣ\nΑνώνυμος 20 Δεκεμβρίου 2015 - 4:28 μ.μ.\nΜια διορθωση Λ.Δ Γερμανιας. Σορυ το αλλο ειναι βρισια ΠΑΝΑΓΙΩΤΗΣ\nΑνώνυμος 20 Δεκεμβρίου 2015 - 5:14 μ.μ.\nΒρισιά η Ανατολική Γερμανία, ρε τι μαθαίνει κανείς από τα μποτ του ΚΚΕ\nΠΑπάρας Νεοκομμουνιστής ΑΓιατολάχ Ιθαγενής Ώριμος...ΤΗΣ\nΑνώνυμος 20 Δεκεμβρίου 2015 - 5:24 μ.μ.\nΑσφαλως και ειναι βρισια. Λ.Δ Γερμανιας. Με το υπολοιπο κομματι κατεχομενο απο τους Καπιταλιστες ΠΑΝΑΓΙΩΤΗΣ\nexperience 20 Δεκεμβρίου 2015 - 5:56 μ.μ.\nΚαλή ερώτηση γιατί πολύ αριστερά έχει πέσει και ανάθεμα αν ξέρουν και αυτοί που λένε ότι είναι αριστεροί. Καταρχάς θα συμφωνήσω απόλυτα ότι το να λέει κάποιος ότι είναι αριστερός δε σημαινει τίποτα.\nΜάλλον πολλά μπορούν να ειπωθούν αλλά νομιζω ότι μπορεί να ειπωθεί ως εξής. Η αριστερή ιδεολογία θεωρεί ότι δεν πρέπει να υπάρχουν διακρίσεις μεταξύ των ανθρώπων και ότι όλοι πρέπει να έχουν πρόσβαση στα αγαθά της κοινωνίας στην οποία συμμετέχουν (στέγη, παιδεία, υγεία, ψυχαγωγία κλπ) ανεξάρτητα από το σε ποια τάξη ανήκουν, εξού και δημόσια και δωρεάν υγεία, παιδεία, κοινωνικές παροχές και άλλα. Και φυσικά δεν αποδέχεται την εκμετάλευση ανθρώπου από άνθρωπο.\nΗ δεξιά ιδεολογία λέει τα περίπου αντίθετα (όπως είναι αναμενόμενο). Οι άνθρωποι δεν είναι ίδιοι και δεν θα έπρεπε κιόλας ούτε θα έπρεπε να έχουν την ίδια πρόσβαση σε αγαθά κλπ. Υπάρχουν πιο έξυπνοι, πιο εργατικοί, πιο δραστήριοι και τα αντίθετα οπότε είναι φυσιολογικό να μην έχουν όλοι το ίδιο αφού δεν είναι το ίδιο. Είναι ντε φάκτο υπέρ του καπιταλισμού και τον θεωρούν το μόνο σύστημα που μπορεί να υπάρξει.\nΜπορούν να γραφτούν κιάλλα αλλά νομίζω ότι μπαίνει κανείς στο νόημα και πρέπει να φύγω.\nΑνώνυμος 20 Δεκεμβρίου 2015 - 6:00 μ.μ.\nΣτον Σοσιαλισμο σε ποια Ταξη ανηκεις......Παραξενο. Εγω ξερω οτι δεν υπαρχουνε ταξεις.........ΠΑΝΑΓΙΩΤΗΣ\nexperience 20 Δεκεμβρίου 2015 - 6:22 μ.μ.\nΑριστερά δεν εννοώ μόνο σοσιαλισμό, γενικά όταν λένε αριστερά δεν εννοείται αυτόματα σοσιαλισμός. Τέλος πάντων μην κολλάς εκεί, κατάλαβα τι λες.\nΑνώνυμος 20 Δεκεμβρίου 2015 - 6:27 μ.μ.\nΟΚ. Εγω το λεω Σοσιαλισμος Καπιταλισμος ΠΑΝΑΓΙΩΤΗΣ\nexperience 20 Δεκεμβρίου 2015 - 8:19 μ.μ.\nΓιαυτό λέω ότι δε λέει απολύτως τίποτα, είναι κάτι γενικό, πολλοί από πολλούς διαφορετικούς χώρους μπορούν να πουν ότι είναι αριστεροί γενικά. Δε σημαίνει αυτόματα ότι στηρίζεις το σοσιαλισμό. Το σοσιαλισμός-καπιταλισμός είναι κάτι συγκεκριμένο.\nΓιαννης Κ. 20 Δεκεμβρίου 2015 - 6:03 μ.μ.\nΠολυ ωραιο ερωτημα Ποε,για μια εννοια που στις μερες μας εχει τοσες πολλες ερμηνείες αναλογα με ποιον ρωτας και ποιον χωρο υποστηριζει. Θα ηθελα να επεκταθω αλλά βλεπω μας εχουν παρει μονοτερμα τα γνωστα τρολ που μαλλον εχουν βαλει σκοπο να ξεφτιλιζουν καθε συζητηση\nexperience 21 Δεκεμβρίου 2015 - 7:39 μ.μ.\nΗ συγκεκριμένη συζήτηση πού ξεφτιλίστηκε;\nAnef_Oriwn 20 Δεκεμβρίου 2015 - 6:17 μ.μ.\nΔείτε κι αυτό: http://aneforiwn.blogspot.com.cy/2013/02/312013.html\nchristosaigaleo 20 Δεκεμβρίου 2015 - 6:23 μ.μ.\nΚατά τη γνώμη μου , δε νομίζω οτι υπάρχει η έννοια 'αριστερά' και μάλλον κακό κάνουν όσοι τη χρησιμοποιούν. Τα πράγματα είναι πολύ απλά. 'Η Κομμουνισμός 'η καπιταλισμός. Δεν υπάρχει άλλος διαχωρισμός παρά μόνο πλαστές ιδεολογίες υποπροιόντα του καπιταλισμού για παραχάραξη της ιστορίας και παραπλάνηση του κόσμου. Οσο για κάποιους που παρόλο που δεν είσαν κομμουνιστές συμπαρατάχθηκαν μαζί τους, πρέπει να τους αναφέρουμε σαν προοδευτικούς και όχι γενικά σαν αριστερούς\nUnknown 20 Δεκεμβρίου 2015 - 8:24 μ.μ.\nH Αριστερα πολυ απλα αν δεν ειναι αντικαπιταλιστικη και δεν παλευει για εθνικη κυριαρχια οχι απλα δεν εχει λογο υπαρξης αλλα ειναι και επιζημια για το λαο και το κινημα.Τα παραδειγματα παμπολλα με τελευταιο παραδειγμα τους μεταλλαγμενους σοσιαλοδημοκρατες.Δεν πρεπει αφοριστικα να λεμε οτι δεν ειμαστε αριστεροι αλλα κομμουνιστες,γιατι κανει το ανοιγμα μας πιο δυσκολο σε τμηματα του λαου.Το θεμα μας δεν ειναι οι θεσεις μας αλλα οτι δεν τις κοινωνουμε οπως πρεπει.Εγω προσωπικα δηλωνω αριστερος με την εννοια που εδωσα στον ορο.ΑΝΤΙΚΑΠΙΤΑΛΙΣΤΗΣ.Το οτι ξεφτιλισαν οι σοσιαλοδημοκρατες την εννοια του ορου δεν σημαινει οτι πρεπει να τους αφησουμε να τον οικιοποιουντε.Τους ξεμπροστιαζουμε καθημερινα εξηγωντας πως εμεις ειμαστε η πραγματικη αριστερα.Το οτι ειμαστε κομμουνιστες εννοειται το λεει και το ονομα του κομματος.Αλλα προσοχη δεν χαριζουμε τον ορο αριστερα στους απατεωνες.Μεγαλα τμηματα του λαου ειναι συναισθηματικα δεμενα με τον ορο. Ελληνοφρενικος\nΑνώνυμος 20 Δεκεμβρίου 2015 - 8:56 μ.μ.\nΔεν μπαινει κανενα θεμα Εθνικης Ανεξαρτησιας. Μια χαρα ανεξαρτητη ειναι η Αστικη Ταξη της χωρας μας κανει τις μπιζνες της στα Βαλκανια και αλλου συμμετεχει στους ΙΜπεριαλιστικους πολεμους με σκοπο να βελτιωσει την θεση της. Το ζητημα ειναι ο λαος να παλεψει κατω απο την δικη του Ταξικη σημαια για να οικοδομηση την δικη του εξουσια ανατρεποντας τον καπιταλισμο. ΠΑΝΑΓΙΩΤΗΣ\nΑνώνυμος 20 Δεκεμβρίου 2015 - 9:21 μ.μ.\nΕννοω πως δεν μπορει να λεει καποιος(ατομο-κομμα-φορεας)οτι ειναι αριστερος και να μην προτεινει την εξοδο της χωρας απο ΕΕ ΝΑΤΟ.Διεκδικουμε το ορο αριστερα για μας και δινουμε φυσικα και πραγματικο περιεχομενο.Ελληνοφρενικος\nΑνώνυμος 20 Δεκεμβρίου 2015 - 9:34 μ.μ.\nΕξοδος απο Ε.Ε και ΝΑΤΟ με Κοινωνικοποιηση των Μεσων παραγωγης. Γιατι διαφορετικα ΑΝΤΙΚΕΙΜΕΝΙΚΑ και ανεξαρτητα απο προθεσεις εξυπηρετείς Ξενοδοχους Εφοπλιστες Φαρμακοβιομηχανους και την Χρυση Αυγη που εχουνε στοχο την Επιστροφη στον Εθνικο Καπιταλισμο σε πρωτη φαση και στην συνεχεια αλλαγη Ιμπεριαλιστικου Οργανισμου Ρωσια Κινα. Επαναλαμβανω ΑΝΤΙΚΕΙΜΕΝΙΚΑ και ανεξαρτητα προθεσεων. Το παραδειγμα της Συριας τα λεει ολα. ΠΑΝΑΓΙΩΤΗΣ\nένας στρατολάτης 21 Δεκεμβρίου 2015 - 10:57 π.μ.\nΗ αλήθεια είναι ότι όταν η Αλέκα -σε ανύποπτο χρόνο- σημείωσε ότι "εμείς δεν είμαστε αριστεροί αλλά κομμουνιστές", σε κάμποσους μας φάνηκε από δογματικό μέχρι υπεροπτικό. Κι όμως τελικά έβλεπε πολύ μακριά.\nΟ όρος αριστερά αποτελεί μια στοιχειώδη αναφορά αλλά απέχει αρκετά από την ταξική συνείδηση.\nPoe 21 Δεκεμβρίου 2015 - 11:23 π.μ.\nΒασικα οπως λεει και το γνωστο ρητο, παραφρασμενο, η αποψεις για την αριστερα ειναι σαν τις κω.....ς ο καθενας εχει και απο μια.\nΔεν ειναι κατι που μπορει να οριστει, ειναι κατι που μπορει να περιγραφει...\nπχ μπορει καποιος να κανει μια ιστορικη προσεγγιση.\nΣτις μερες μας ειναι ενα "καπελακι" που το φορας για να πεις οτι εισαι με τους "καλους" και τους "Ευαισθητους".... ποσοι και ποσοι δεν εχουμε ακουσει απο συνομιλητες το "κι εγω αριστερος ειμαι", και λεγοντας το ειναι σαν να αποποιειται τις ευθυνες για τα στραβα και τα απανθρωπα. Ειναι δηλαδη σαν να λες "και εγω καλος ανθρωπος ειμαι, δεν ειμαι με τους αλλους τους κακους", και ετσι καθαριζεις και παιρνεις τις αποστασεις σου απο τα παιδακια που ξεβραζει η θαλασσα, απο τους αστεγους, απο τους ανεργους, σαν να νιπτεις τας χειρας σου.\nexperience 21 Δεκεμβρίου 2015 - 12:28 μ.μ.\nΑριστερός μπορεί να θεωρείται και ο κομμουνιστής, κάποιος μπορεί να δώσει ένα επίδομα και να είναι και αυτός αριστερός, κάποιος μπορεί να πει όχι σε κάτι ιδιωτικό και να είναι και αυτός αριστερός. Κάποιος μπορεί να πιστεύει ότι με μεταρρυθμίσεις ο καπιταλισμός θα γίνει σωστός και δίκαιος αρκεί να ακολουθάμε τους κανόνες και να είναι και αυτός αριστερός.\nexperience 21 Δεκεμβρίου 2015 - 12:36 μ.μ.\nΝομίζω και ο Κρούγκμαν, ο Βαρουφάκης και ένας άλλος που δεν θυμάμαι τώρα θεωρούνται αριστεροί οικονομολόγοι ενώ δεν νομίζω ότι έχουν καμιά σχέση με το σοσιαλισμό.\nΠάντως σε εμάς ναι, μάλλον αριστερός σημαίνει καλός και δεξιός κακός, γιαυτό μάλλον ο συριζα σαρώνει επειδή είναι αριστερός ενώ οι άλλοι είναι δεξιοί.\nΑνώνυμος 21 Δεκεμβρίου 2015 - 12:39 μ.μ.\nΣτιγκλιτς πρεπει να ειναι το ονομα του. Αριστερος....και αυτος. ΠΑΝΑΓΙΩΤΗΣ\nexperience 21 Δεκεμβρίου 2015 - 12:45 μ.μ.\nΑνώνυμος 21 Δεκεμβρίου 2015 - 2:14 μ.μ.\nΟι δυο απο τους τρεις ηταν κατα καιρους Συμβουλοι του Παπανδρεου\nΟ Ενας απο τους τρεις ζητουσε ΠΟΛΕΜΙΚΟ ΚΕΝΣΥΑΝΙΣΜΟ οπως τις παραμονες του 2ου Παγκοσμιου Πολεμου\nο Βαρουφακης φοβοταν μηπως η ΕΕ γινει χειροτερη απο την..ΕΣΣΔ!\nΝα χαρω "αριστερους"!\nΟ όρος Αριστερά δεν πρέπει να χαριστεί και πρέπει να επαναταυτιστεί με το ΚΚΕ. Να ξεφύγει από τους, αποδεδειγμένα πλέον, απατεώνες του ΣΥΡΙΖΑ.\nTRASH 22 Δεκεμβρίου 2015 - 9:19 π.μ.\nΤο ΚΚΕ καμμία κάψα για τον όρο "αριστερά" δεν έχει, εξού και σας τον χάρισε από χρόνια. Εάν δεν φροντίσατε να ξεχωρίσετε έγκαιρα από τους "απατεώνες του ΣΥΡΙΖΑ", πρόβλημα σας.\nΑλλά εδώ η κουβέντα αφορά την πολιτική έννοια του όρου και όχι την τακτική χρήση του ανάλογα με τις τρέχουσες ανάγκες και επιδιώξεις του κεθνός.\nTRASH 22 Δεκεμβρίου 2015 - 9:20 π.μ.\nΑνώνυμος 22 Δεκεμβρίου 2015 - 1:50 μ.μ.\nΚαταρχήν από που κι ως που θεώρησες ότι είμαι με τους άλλους απατεώνες της ΛΑΕ; Σκέψου λίγο πριν γράψεις. Με το ΚΚΕ είμαι προφανώς.\nΘεωρώ ότι τίποτα δεν πρέπει να χαρίζεται σε όσους καπηλεύονται τον όρο Αριστερά, γιατί υπήρξαν πολλοί άνθρωποι που τίμησαν εμπράκτως την ουσία της Αριστεράς.\nΑνώνυμος 22 Δεκεμβρίου 2015 - 2:02 μ.μ.\nΕγω μιλησα γενικα για τους αλλους απατεωνες Λαε ανταρσυα Αλαβανος και άλλους που θελουνε να φτιαξουνε το νεο οπορτουνιστικο αναχωμα. Υπηρχανε πολλοι απλοι ανθρωποι που ητανε Προοδευτικοι και σταθηκανε μαζι με τους Κομμουνιστες επαξια σε πολυ δυσκολες ωρες. Το ΚΚΕ λοιπον εχωντας βγαλει συμπερασματα απο την 97 χρονη ιστορια του λεει οτι η χρηση του όρου αριστερα εκανε τεραστια ζημια στο ΚΚΕ. Τα γεγονοτα το 1989 1991 ητανε η συμπηκνωση αυτου του ορου που μας εφερε ενα βημα απο το χαος. Κομμουνιστες λοιπον που παλεύουμε μαζι και με άλλους ανθρωπους που δεν ειναι κομμουνιστες σε ταξικη βαση μεσα απο την λαική συμμαχία και σε καμμια περιπτωση Πολιτικο μετωπο και συμμετοχη σε κυβερνηση οσο οι Καπιταλιστες ειναι στην εξουσία. ΠΑΝΑΓΙΩΤΗΣ\nTRASH 23 Δεκεμβρίου 2015 - 10:39 π.μ.\nΣου οφείλω μια συγνώμη καθώς εκ παραδρομής διάβασα το κομμάτι που λες "Ο όρος Αριστερά δεν πρέπει να χαριστεί και πρέπει να επαναταυτιστεί με το ΚΚΕ" το διάβασα ως "...ΔΕΝ πρέπει να επαναταυτιστεί με το ΚΚΕ" και κατέληξα στο ανάλογο σχόλιο και συμπέρασμα. Θεώρησε το απαντητικό μου σχόλιο ως άκυρο.\nΑνώνυμος 21 Δεκεμβρίου 2015 - 12:32 μ.μ.\nΑπατεωνες δεν ειναι μονο στον συριζα επειδη αποκαλυφθηκε πλεον ξεκαθαρα. Απατεωνες ειναι επισης ολοι αυτοι που προσπαθουνε να φτιαξουνε τον συριζα δυο για να συνεχιστει το Μαγκανοπηγαδο...με τον λαο Εγκλωβισμενο. Κομμουνιστες λοιπον και μιλαμε στον λαο μονο σε Ταξικη βαση. ΠΑΝΑΓΙΩΤΗΣ\nmodesto 21 Δεκεμβρίου 2015 - 1:00 μ.μ.\nεπειδη μαλλον εχουμε αρχισει να εχουμε και εμεις κοντη μνημη.\nο ορος αριστερα σοδομιστηκε απο το 81 και το "παλιο καλο πασοκ" και βοηθηθηκε και απο την σταση του ΚΚΕ τοτε με τις συμμαχιες με τους πασοκους στο κινημα και το πληρωσαμε.\nαριστερα οπως ειπαν και οι 2 γραμματεις μετα την ανασυγκροτηση ειναι αλλο πραγμα απο τις καρικατουρες πασοκ/συριζα, αλλα δεν ειναι ειναι και τοσο αλλο σε σχεσε με ναρ/αριστεριστες γιατι στις παραδοσεις της εδα υπηρχαν πολλα στοιχεια που πατανε οι οπορτουνιστες τωρα.\nο ορος αριστερα αποδομειται απο το 51 και μετα σιγα σιγα. ας παμε λοιπον. αν δεχτουμε την "παραδοση" αριστερος ειναι και ο πυρομαγλου (υποψηφιος της εδα μια εποχη), αριστερος ο μιχαλης κυρκος, το πασοκ (να θυμισω οτι το 81 το κομμα παλευε να πεισει οτι ειναι πιο αριστερο) συσσωμο με παπαθεμεληδες γιαννοπουλους κτλ.\nειναι ορος νεκρος, σαν την θαλασσα. εκφραζει κατι χαζοκουλτουριαριδες που θελουν να το παιζουν προοδευτικοι για να πουλανε (λαζοπουλος πχ) και τιποτε αλλο πλεον. ετσι και αλλιως γεωγραφικος ηταν ο ορος απο την γαλλια.\nδεν χαριζουμε και το κοκκινο χρωμα :)\nΙστορικα, ο ορος αριστερα εμφανιστηκε στην Ελλαδα μετα την ηττα του Δ.Σ. Οι συνθηκες της μετα Δ.Σ. εποχης, την δικη Μπελλογιαννη, το κυνηγι των κομμουνιστων οδηγησε κουρασμενους ανθρωπους στην δημιουργια της ΕΔΑ. Ειναι (κατα τη γνωμη μου) ορος που αντανακλα την ηττα\nΩς ορος ειναι ενταγμενος σε ενα συγκεκριμμενο πλαισιο: Π.χ. ιστορικο, γεωγραφικο.\nΑλλο η αριστερα της ΕΔΑ που ητα κατα της ΕΕ και ΝΑΤΟ και αλλο του ΣΥΡΙΖΑ.\nΑλλο αριστερα στην Ευρωπη και αλλο στις ΗΠΑ\nΟ Δεξιος Καραμανλης της μεταπολιτευσης που κρατικοποιουσε ηταν πιο "αριστερος" απο τονΣυριζα που ιδιωτικοποιει;\nΕπισης ως ορος χρησιμοποιηθηκε Και για πολιτικη σπεκουλα. Κρατικοποιηση Σοσιαλδημνοκρατικης διαχειρισης = αριστερα, ιδιωτικοποιηση = Δεξια Και το ειμαστε ολοι "αριστεροι", αρα ας "ενωθουμε"\nΣυναισθηματικα μπορει να αντανακλα κατι, αλλα αυτο το το "κατι" ειναι πολυ αοριστο. Ακριβως επειδη ως πολιτικος ορος εχει ξεφτυσει με το ρευμα του ευρωκομμουνισμου\nΤα πραγματα οικονομικα, πολιτικα, ταξικα ειναι πιο ξεκαθαρα:\nΚαπιταλισμος(με τα δυο κυριαρχα "μειγματα") ή Σοσιαλισμος\nΗ με το κεφαλαιο ή με τους εργατες\nΑνώνυμος 21 Δεκεμβρίου 2015 - 2:21 μ.μ.\nΣυντροφε μια παρατηρηση μονο. Αυτο που λες ειναι απολυτα σωστο για το πως το ειδε ο απλος κοσμος πραγματικα κουρασμενος μετα την ηττα του ΔΣΕ το 1949. Για το πως το ειδανε τα παιδια.......μπες να δεις τη γραφουνε σε εκδηλωση του Συνασπισμου το 2008 για τα 40 χρονια του εσωτερικού....με αναφορες στον Παρτσαλιδη...αυτα να τα συνδεσεις με αυτα που λενε Ζαχαριαδης και Καπεταν Γιωτης στην 3η Συνδιασκεψη του 1950 και τα τηλεγραφηματα του Βαβουδη που ενημέρωνε την ηγεσία για προσπάθεια δημιουργίας καινούργιου κόμματος των παιδιών....σε συνεργασία με την Γιουγκοσλαβική πρεσβεια και την ανοχή του αστικού κράτους. Τα έχει ο 2ος τόμος. Τα αφήνω χωρίς σχόλιο..... ΠΑΝΑΓΙΩΤΗΣ\nΑνώνυμος 28 Δεκεμβρίου 2015 - 3:36 μ.μ.\nΠαναγιωτη, η παρατηρηση σου ειναι σωστη. Το ξαναγραφω ως\n"...το κυνηγι των κομμουνιστων οδηγησε κουρασμενους ανθρωπους στην αγκαλια της ΕΔΑ."\nΑνώνυμος 29 Δεκεμβρίου 2015 - 12:19 π.μ.\nΣωστος.Διαβασες καθολου τη ειπανε τα παιδια στην εκδηλωση τους το 2008 για τα 40 χρονια του Εσωτερικου. Ειναι αποκαλυπτικα τα λεγομενα τους διαχρονικα για το υπουλο παιχνιδι τους ΠΑΝΑΓΙΩΤΗΣ\nΒασίλειος 22 Δεκεμβρίου 2015 - 2:11 π.μ.\nΑριστερά είναι ένας ακόμα μικροαστικός φερετζές για να κοιμούνται ήσυχοι οι αρνητές της ταξικής πάλης και λοιπά λουμπενοειδή στοιχεία.\nPoe 22 Δεκεμβρίου 2015 - 11:14 π.μ.\nΕγω ετσι οπως το βλεπω\nη "αριστερα" ως αυτονομη οντοτητα -δηλαδη ετσι αφηρημενα- δεν μπορει παρα να σερνεται πισω απο τον καπιταλισμο, ειτε μεσω "αριστερων κυβενρησεων" είτε μεσω ξεπουλημενων αντιπολιτευσεων, ειτε μεσω ξεπουλημένων συνδικαλιστικων οργανων.\nΤο "ειμαι αριστερος" ισως εχει νοημα μεσα στην "Λαικη Συμμαχια" όπου εκει συμμετέχουν άνθρωποι χωρις κατ αναγκη να ειναι κομμουνιστές. Για αυτο ειναι λοιπον το πλαισιο του αγωνα καθε φορα αυτο που δινει νοημα στο τι αριστερος εισαι.\nexperience 22 Δεκεμβρίου 2015 - 11:54 π.μ.\nΤότε όμως αποκτάς και συγκεκριμένες θέσεις, δεν είναι πλέον κάτι γενικό.\nPoe 22 Δεκεμβρίου 2015 - 2:45 μ.μ.\nΤο γενικο εχει προβλημα\nειναι σαν να λεει ο αλλος "ειμαι πατριωτης"\nναι αλλα ετσι λενε απο τους χρυσαυγιτες μεχρι τους κομμουνιστες\nτο "ειμαι αριστερος" ειναι μια πολυ σχετικη εννοια, στην ουσια επιστρεφουμε στο σχολιο του τρας\nexperience 23 Δεκεμβρίου 2015 - 12:18 μ.μ.\nΕξάλλου και ο ΣΥΡΙΖΑ είναι και ριζοσπαστική αριστερά κιόλας και τον παρουσίαζαν και έτσι και στην Ελλάδα και στο εξωτερικό ενώ υπάρχουν και αυτοί που θεωρούν ότι τώρα κυβερνάνε οι κομμουνιστές.\nΑνώνυμος 23 Δεκεμβρίου 2015 - 12:55 μ.μ.\nΟποτε κραταμε το Κομμουνιστες που δειχνει καθαρα για τη πραγμα λεμε και αφηνουμε το αριστερος.....που τα χωραει ολα μεσα. ΠΑΝΑΓΙΩΤΗΣ\nPoe 23 Δεκεμβρίου 2015 - 3:46 μ.μ.\nΝαι αλλα γυρω απο τους κομμουνιστες, στα πλαισια της λαικης συμμαχιας, θα υπαρχουν και καποιοι που θα "αυτοπροσδιοριζονται" ως προοδευτικοι, αριστεροι και τα ρεστα... αυτους που εμεις ισως να τους λεμε συμμαχα στρωματα κλπ\nΑνώνυμος 23 Δεκεμβρίου 2015 - 7:42 μ.μ.\nΣτην λαικη συμμαχια αυτοι που συμμετέχουνε ειναι σε ταξικη βαση χωρις τον γεωγραφικο ορο αριστερα. Υπαρχουνε ανθρωποι που ειναι εργατες και προερχονται απο την δεξια. Ετσι λοιπόν αφηνουμε στην ακρη αυτους τους όρους που στο παρελθον κανανε τεραστια ζημια. Εκει μεσα θα γινεται και η διαπαλη των αποψεων ελευθερα. Αν στο μελλον υπαρξει κομμα μικροαστων η φτωχών αγροτών μπορεί να συμμετέχει και αυτό ΜΈΣΩ ΤΩΝ ΜΕΛΩΝ του αν θέλει όπως και το ΚΚΕ. Σε καμμία όμως περιπτωση δεν θα παρει Οργανωτικο πολιτικο σχημα και δεν θα διεκδικηση κυβερνηση μεσα στον Καπιταλισμο. Ειναι εξαιρετικα σημαντικο να επιμενουμε στον Ταξικο διαχωρισμο χτυπωντας στην Ριζα τον Ψευτικο διαχωρισμο δεξιος αριστερος. Ειμαστε Κομμουνιστες και συνεργαζομαστε στο ΠΑΜΕ με οποιοδηποτε μονο με Ταξικη αναφορα. ΠΑΝΑΓΙΩΤΗΣ\nΑνώνυμος 23 Δεκεμβρίου 2015 - 7:49 μ.μ.\nΓια αυτο ακριβως τον λογο στο Συνδικαλιστικο κινημα οπου το ΠΑΜΕ δεν εχει απολυτη πλειοψηφια παγια προταση μας ειναι το Αντιπροσοπευτικο προεδρειο αναλογα την δυναμη της καθε παραταξης. Και ειναι πολυ σημαντικο αυτο γιατι ολοι ειμαστε εργατες. Αποφευγοντας την παγιδα του Οπορτουνισμου με το παραμυθι του αριστερου προεδρειου που προκαλει διασπαση στους εργατες σαν ταξη. ΠΑΝΑΓΙΩΤΗΣ\nΑνώνυμος 23 Δεκεμβρίου 2015 - 7:54 μ.μ.\nΜια διόρθωση. Εκει που λεει κόμμα Μικροαστων ηθελα να πω Αυτοαπασχολουμενων. Η διαφορά είναι τεράστια ΠΑΝΑΓΙΩΤΗΣ\nAlxazar 22 Δεκεμβρίου 2015 - 3:33 μ.μ.\nAlxazar 22 Δεκεμβρίου 2015 - 3:43 μ.μ.\nΤο ζήτημα ποιος ειναι ο ορισμός της εννοιας αριστερός ειναι ένα πολύπλοκο , συχνά αποπροσανατολιστικό θέμα. Ιστορικά είναι ένας όρος που ξεπήδησε από τον καπιταλισμό και χρησιμοποιήθηκε ώστε να περιγράψει ενδοκαπιταλιστικες ιδέες (κάτι που πρόσεξα πως λησμονήθηκε στη συζήτηση και νομίζω πως έχει σημασία ). Με την εμφάνιση των ιδεών του μαρξισμού-κομμουνισμού αυτός ο όρος δεν υιοθετήθηκε επισήμως από τα σοσιαλιστικα κόμματα. Ο όρος άρχισε να χρησιμοποιείται για να περιγράψει κόμματα τέτοιου προσανατολισμού κατά το μεσοπόλεμο. Από αυτό και μόνο φαίνεται η μεταβλητή σημασία του και ο παροδικός χαρακτήρας της έννοιας αυτής της λέξης.\nΌσον αφορά την Ελλάδα ο ορος μπήκε σε ευρητατη χρήση πριν και μετά από τον ΒΠΠ κυρίως ως χαρακτηρισμός των κομμουνιστών και των υπολοιπων προοδευτικών ανθρώπων που δεν δρούσαν πάντα στο πλευρό του ΚΚΕ. Στα χρόνια μετά τον εμφύλιο ο όρος ξεκίνησε να μεταβάλλεται, λίγο η δεξιά στροφή του διεθνούς κομ.κινηματος και κυρίως της σοβ.ενωσης, λίγο η απόσυρση των οργανώσεων του ΚΚΕ από την Ελλάδα και άλλο λίγο η ανάπτυξη πώλων οπορτουνιστικων-σοσιαλδημοκρατικών όπως μέσα στην εδα που από τότε δειλά-δειλα υπόσκαπταν το ΚΚΕ (όπως με την απόρριψη της υποψηφιότητας Μπελογιάννη από την πλεοψηφια της εδα). Τέτοια γεγονότα οδηγησαν σιγα-σιγά τον ορο αριστερά σε κατι ευρύ, θολο που εν τέλει έφτασε να περιέχει και το παλαιό πασοκ μέσα.μέχρι σήμερα ο όρος διαμορφώθηκε περιγράφοντας μια ευρεία γκαμα κομμάτων ξεκινώντας από το πασοκ και φτάνοντας μέχρι και το ΚΚΕ και παραπέρα.\nΩστόσο πρώτα και κυρια ο όρος αριστερά ειναι ΙΔΙΟΠΡΟΣΔΙΟΡΙΣΜΟΣ ο καθένας τον χρησιμοποιεί για τον εαυτό του όπως τον έχει στο κεφάλι του (λόγο του θόλου χαρακτήρα του όρου). Ειδικά στη σημερινή κοινωνία οπου οι αστικές κυβερνήσεις ανεβαίνουν και πέφτουν με επικοινωνιακά τερτίπια η διαχείριση του όρου "αριστερά" παίζει μεγάλο ρόλο αν σκεφτούμε πως υπάρχει θετική προδιάθεση του κόσμου απέναντι του. Έτσι καταλήγει έρμαιο των επικοινωνιολόγων του σύριζα και των άλλων κομμάτων που πασχίζουν να δώσουν φιλολαϊκό χαρακτηρισμό στις θέσεις τους.\nΑυτά από εμένα δεν θα συνεχισω γιατί το κείμενο είναι ήδη πολυ μεγάλο πείτε μου για τυχόν κενά στο νόημα ή παραλείψεις που πιθανότατα υπάρχουν ώστε να τα καλυψω.\nΑνώνυμος 24 Δεκεμβρίου 2015 - 2:42 μ.μ.\nΤα χρονια πολλα σε όλους τους Συντροφους υγεια και καλη δυναμη για τους νεους αγωνες που εχουμε μπροστα μας διπλα στο ΚΚΕ και την Λαικη Συμμαχία. ΠΑΝΑΓΙΩΤΗΣ\nchristosaigaleo 3 Ιανουαρίου 2016 - 1:18 μ.μ.\nΚΑΛΗ ΧΡΟΝΙΑ ΣΕ ΟΛΟΥΣ , ΔΥΝΑΜΗ ΚΑΙ ΥΓΕΙΑ ΝΑ ΑΝΤΑΠΕΞΕΛΘΟΥΜΕ ΣΤΟΥΣ ΤΑΞΙΚΟΥΣ ΑΓΩΝΕΣ ΠΟΥ ΕΡΧΟΝΤΕ


βλακ μέταλ - SLANG.gr\n1 ορισμός για βλακ μέταλ\nορισμός #7875 για βλακ μέταλ\nΚοροϊδευτικά το black metal, επειδή τα περισσότερα συγκροτήματα του είδους το παρακάνουν με το μακάβριο βάψιμο (corpsepaint), τις βίαιες ενέργειες στα live τους και τους «σατανιστικούς» στίχους, τόσο που να δείχνει πια βλακώδες.\n- Ρε συ πώς μπορείς να ακούς Χατζηγιάννη; Εγώ τον απεχθάνομαι, παραείναι μαλακός και εμπορικός για τα γούστα μου.\n- Ε τι θα ακούσω, βλακ μέταλ και τις άλλες καφρίλες που ακούς εσύ;\nΣχετικά: μέταλ, μέταλ του μπιμπερό, καφρομεταλλάς, μετάλλικα, μέταλλο, μεταλλοπατέρας, σκυλομέταλ, τού ματς χέβυ μέταλ φορ ουάν χάνντ\nΔημοσιεύτηκε 2008-11-28 11:19:45+00:00\nΤελευταία επεξεργασία 2011-08-10 10:16:11+00:00\nΝα προτρίνω και εύη μέταλ.\nΠρόκειται για μουσική που τελευταία ακούει το παστάκι η Εύη. Η μικρή αδελφή της Λίλιαν, ντε.\nναι, ρε συ, τι κάνει αυτό το κορίτσι; έμαθα ότι θέλει πώς και τι να παντρευτεί τον Άκη...\n...Τσοχατζόπουλο, ο οποίος ως γνωστόν διεζεύχθη προσφάτως, παραμένει άκρως κοτσονάτος και διαθέτει άπειρο ελεύθερο χρόνο.\nΤο μαντάτο αυτό έριξε τον κατά 20 χρόνια νεότερό του Περικλή σε μανιοκαταθλιπτικό κάτωθεν σπιράλ, δεδομένου ότι η κατά 3 έτη μιοκρότερη αδελφή της Λίλιαν επέλεξε έναν τοιούτο εσχατόγηρο. Καθώς πασάλειβε το σκοινί του με σαπούνι, άκουσε ένα χτύπημα στην πόρτα.\nΑφηνοντας το σκοινι να πεσει απ' τα χερια του, κινηθηκε προς την πορτα. «Ουτε να αυτοκτονησει κανεις με την ησυχια του δε μπορει, γαμω το φελεκι μου μεσα» σκεφτηκε. Απο το ματακι της πορτας διεκρινε την μορφη της Λιλιαν. Της Λιλιαν του. Βεβαια με το μουτρο της κολλημενο στο ματακι και τον ευρυγωνιο φακο του προαναφερθεντος ματακίου, η αγαπημενη και χιλιοτραγουδισμενη οψη του οριτζιναλ αμαρτωλου δεν ηταν αυτη που ο Περι ειχε ερωτευθει περαν πασης λογικης. Εφερνε μαλλον προς γκρεμλιν, γεγονος που με τη σειρα του εφερε ενα μικρο χαμογελο στα χειλη του. Ομως το χαμογελο δεν κρατησε πολυ γιατι...\n... η Λίλιαν όρμηξε μέσα, πήρε το γλιτσερό σκοινί στα χέρια της, του το τύλιξε βίαια γύρω από τον λαιμό, τον γονάτισε χάμω, τομπούστη, του πάτησε την καχεκτική πλάτη με το τακούνι και ούρλιαξε: «Θα σε σκίσω πούστη, θα σε σκίσω, Τ' ΑΚΟΥΣ;!» ... και δώστου έσφιγγε το σκοινί μέχρι που ο κλασμένος πια Περικλής ψέλλισσε: «Λίλιαν... Δε σ΄αναγνωρίζω... Πού ήξερες τί ετοιμαζόμουν να κάνω;... Μόνο εγώ δεν φταίω σε όλη αυτή την ιστορία...»\n«Αυτό ξαναπέστο, παλιοτσουτσέκι!» είπε η Λίλιαν το γκρέμλιν και, χα, σφίγγοντας λίγο περισσότερο το σκοινί, ήρθε μπροστά στα μούτρα του, έτσι, να τον δει να μπλαβιάζει, και τότε... με μια κίνηση... πέταξε τη μάσκα από το πρόσωπό της.\nΣτο καλύτερο το κοψες ρε γμτ\nκαι ναι, λοιπόν, η λίλιαν ήταν ο αρμάντο μεταμφιεσμένος. γι αυτό όταν κούναγε το στόμα για τρία λεπτά έβγαιναν μετά βίας δύο λέξεις, και αυτές στομφώδεις.\nο γιος του σκληρού μεγαλοκτηματία δεν άντεχε την κατακραυγή της κοινωνίας και έσπασε κάτω από την πίεση της κατακραυγής. οι περιουσιακές διαφορές με τα ξαδέρφια του τον είχαν οδηγήσει μακρυά από την χασιέδα και το ορυχείο χρυσού, όπου τα απογεύματα χάζευε τα σμιλεμένα κορμιά των ανθρακωρύχων να λαμποκοπούν ιδρωμένα στο απαλό φως του φούρνου μικροκυμάτων.\nΌΧΙ, δεν θα παντρευόταν την Κουμπαρσίτα, όπως ήθελε ο πατέρας του. η ελεύθερη ψυχή του δεν θα άντεχε ποτέ ένα γάμο συμφέροντος...ένα πρωί κατούρησε στην κούπα του καφέ της γαλιάντρας υπηρέτριας καρλότας και έφυγε για να βρει την τύχη του.\n«Αυτά ανήκουν πια στο παρελθόν pentejo», σκέφτηκε ο Αρμάνδος και αυτόχαστουκίσθηκε. «Δεν θα χρειαστεί πια να περιμένεις τα γενέθλια σου για να συμπληρώσεις 100 χρόνια μοναξιάς» ψέλλισε και έβγαλε απ’ τον κόρφο του ένα βαζάκι. Το σώμα του Armando διαγραφόταν μέσα από το αραχνοΰφαντο νυχτικό του. «Το μπερδεύω με τα λουλούδια» σκέφτηκε ο Περικλής νοιώθοντας μια καταιγιστική ερωτική πλημμυρίδα. «Μοιάζεις με ένα παράθυρο που βλέπει προς την άνοιξ…» Πριν προλάβει να ολοκληρώσει τα λόγια του, το σπάνιο φαινόμενο της αυτόματης ανθρώπινης αυτοανάφλεξης …\n... πραγματοποιήθηκε μπροστά στα ηλίθια μάτια του -και τότε, για πρώτη φορά στη ζωή του, κατάφερε να πιστέψει σε δυνάμεις ανώτερες από τον ίδιο.\nΠάγωσε. Μετά, ξαναπάγωσε. Οι φλόγες δεν μπορούσαν να τον ζεστάνουν καθόλου. Εξάλλου είχαν ήδη κάψει ό,τι ήταν να κάψουν και αργοπεθαίναν. Και αυτό που απέμεινε ήταν ένα βουνό γαμημένα αποκαΐδια...\n- Αυτό λοιπόν ήταν όλο..., μουρμούρισε απογοητευμένος κι επανήλθε αμέσως στη στείρα αυτοπεποίθησή του. Ξανάπιασε το σκοινί με το σαπούνι και άρχισε να ψάχνει για κανα γάντζο στο ταβάνι.\nΟμως ειναι γνωστο οτι γαντζοι στο ταβανι και μαλιστα ελευθεροι και εν αναμονη του πιθανου αυτοχειρα υπαρχουν μονο στην αρρωστημενη φαντασια σκηνοθετων τριτης διαλογης του Χολλυγουντ. «Ισως τελικα να μην ειναι σημερα η μερα που θα πεθανω» σκεφτηκε και αυτοματα εκανε το λογικο και αναμενομενο συνειρμο: «Die another Day» > James Bond > «Quantum of Solace» > Quantum Physics > φυσικος χυμος πορτοκαλι > πορτοκαλι εσωρουχα... και το μυαλο του, που τελευταια του επαιζε μυστηρια παιχνιδια, ανεσυρε παλιες μνημες απο τη ζωη που αφησε ανεπιστρεπτι πισω, απο τα οργια στο Πουστονησι, τα ατελειωτα παρτυ με ουζα και διαφορα αλλα ποτα πχ βερμουτ και βεβαια τον πρωτο του ερωτα, τοτε που το Λιλιαν δεν υπηρχε, τοτε που η υπαρξη του ολη ειχε κυριευθει απο ενα και μονο ενα πραγμα: την αγαπη του Βαγγελα, αυτου που η μητερα του δεν αφησε να παντρευτει στην Τηλο επειδη λεει ηταν κομμουνιστης. «Πουτανα ζωη» μονολογησε και κοιταζοντας ακομη μια φορα το ταβανι σκεφτηκε πως μονο ο Βαγγελας δεν τον προδωσε ποτε... «Αλλα... μια στιγμη! Η κηδεια της μαμας του, εκεινη η τυπισσα με το κοκκινο ξεκωλο φορεμα... ΘΕΕ ΜΟΥ!»...\nξέκωλο φόρεμα, ξανασκέφτηκε. πορτοκαλί εσώρουχα... ΛΙΛΙΑΝ!!!\nη κραυγή αντήχισε στο κρύο και άδειο δωμάτιο. τώρα κατάλαβε ποια ήταν η πρωταγωνίστρια στην σφοδρή τσόντα 'γαμήσια στο γκουαντάναμο νούμερο 2: κάβλες στον κόλπο των χοίρων' που τον έστειλε χτες βράδυ στο νοσοκομείο με εξάρθρωση ώμου.\n'την καργιόλα, θα τη σφάξω στο γόνατο, να με ατιμάσει έτσι...'\nοι γάτζοι στο ταβάνι φαινόταν πιο θελκτικοί από ποτέ. άφησε με νόημα το σαπούνι να πέσει στο πάτωμα. η κατσαρόλα με τα μακαρόνια στην κουζίνα ξεχείλιζε.\nεμβόλιμο: μήπως το έπος να το αποκαλέσουμε Ομπύρου Λιλιάδα;\nΠροφανως. Προτεινω δε ν' αναλαβει το αφεντικο τα εξοδα της εκδοσης.\nΡε Χαλ, το 'ψαχνα αυτο χρονια. Μπορεις να το ριπαρεις σε ΜΡ3 και να μου το δωσεις; Το Vag the Blacksmith ειναι υμνος! Τι μου θυμισες τωρα;\nΤο συγκεκριμένο track θα το βρεις και σε cd, στο δίσκο «Τα Λημματοτράγουδα της Πικρής Πατρίδας» που επανακυκλοφόρησε....\nΠαίδες, κάντε κλικ στο μύδι του βράστα ...\nμηηηηη, μην τα ακούτε ανάποδα αυτά!\nπόσες φορές θα πω ακόμα ότι έχει πάρει λέβελ το κατάστημα;\nΚαταγγέλω δημοσίως ότι ο acg ήταν τελικά ο Σλάνγκος εκείνος που πρώτος οδήγησε τον Πέρι στο γκεϊλίκι (βλ. ~ 9 msg πάνω)\nΖητείται τωρα ο σλανγκος εκείνος που θα τον βγάλει από την ντουλάπα για να ξαναμπεί στην ενεργή δράση. Μπορεί να γίνει.\nΑς θυμηθούμε την περίπτωση του Μπέζου\nΑ ρε Γκατζ ακριβώς το ίδιο έχω απορία κι εγώ. Δεν μπορώ να καταλάβω πως ο άτιμος μπόρεσε να «ξεφύγει» από την εικόνα του γκέι (ειδικά την τότε εποχή που η τηλεόραση είχε σαφώς περισσότερη δύναμη σαν νέο μέσο) και τώρα εμφανίζεται ο άντρακλας ο πολλά βαρύς στις σειρές του. Ωραίος ο παίκτης.


Οι επισκέψεις του Κ. Κουφογάζου – ΤΡΙΚΚΗPress – Τα νέα των Τρικάλων\nΟι επισκέψεις του Κ. Κουφογάζου Reviewed by Momizat on Μάιος 09 . ΠΑΡΑΣΚΕΥΗ 09 ΜΑΪΟΥ 08:00 μ.μ ΟΜΙΛΙΑ ΣΤΟΥΣ ΕΤΕΡΟΔΗΜΟΤΕΣ ΑΘΗΝΑΣ ΚΑΦΕ-ΡΕΣΤΩΡΑΝ-UNION (ΠΑΠΑΚΩΝΣΤΑΝΤΙΝΟΥ ΚΩΣΤΑ) ΣΙΝΑ & ΔΙΔΩΤΟΥ 14 ΕΛΛΗΝΟΑΜΕΡΙΚΑΝΙΚΗ ΕΝΩΣΗ - ΚΟΛ ΠΑΡΑΣΚΕΥΗ 09 ΜΑΪΟΥ 08:00 μ.μ ΟΜΙΛΙΑ ΣΤΟΥΣ ΕΤΕΡΟΔΗΜΟΤΕΣ ΑΘΗΝΑΣ ΚΑΦΕ-ΡΕΣΤΩΡΑΝ-UNION (ΠΑΠΑΚΩΝΣΤΑΝΤΙΝΟΥ ΚΩΣΤΑ) ΣΙΝΑ & ΔΙΔΩΤΟΥ 14 ΕΛΛΗΝΟΑΜΕΡΙΚΑΝΙΚΗ ΕΝΩΣΗ - ΚΟΛ Rating: 0\nΟι επισκέψεις του Κ. Κουφογάζου\nΠΑΡΑΣΚΕΥΗ 09 ΜΑΪΟΥ 08:00 μ.μ\nΟΜΙΛΙΑ ΣΤΟΥΣ ΕΤΕΡΟΔΗΜΟΤΕΣ ΑΘΗΝΑΣ ΚΑΦΕ-ΡΕΣΤΩΡΑΝ-UNION (ΠΑΠΑΚΩΝΣΤΑΝΤΙΝΟΥ ΚΩΣΤΑ) ΣΙΝΑ & ΔΙΔΩΤΟΥ 14 ΕΛΛΗΝΟΑΜΕΡΙΚΑΝΙΚΗ ΕΝΩΣΗ – ΚΟΛΩΝΑΚΙ\nΚΟΤΡΩΝΙ 08:00 μ.μ.\nΕΛΑΤΗ 09:00 μ.μ.\nΠΕΤΡΟΧΩΡΙ 10:30 π.μ.\nΣΤΟΥΡΝΑΡΑΙΪΚΑ 11:30 π.μ.\nΑΓΙΟΣ ΒΗΣΣΑΡΙΩΝΑΣ 08:00 μ.μ.\nΦΙΛΥΡΑ 08:30 μ.μ.


Κάθετη κοπή ξύλου – KYMA Automation\nΚάθετη κοπή ξύλου\nΈνα ευρέως διαδεδομένο εργαλείο στην επιπλοποιία είναι η γωνιάστρα. Με τη γωνιάστρα γίνεται ο παράλληλος τεμαχισμός των φύλλων του ξύλου. Στις συμβατικές γωνιάστρες τοποθέτείται το φύλλο επάνω στην επιφάνεια εργασίας και οι μετρήσεις για την κοπή γίνονται από το χειριστή. Η ποιότητα του προϊόντος σε αυτή την περίπτωση είναι πολύ χαμηλή αφού επαφίεται στην επιδεξιότητα του χειριστή. Σε ένα πρώτο στάδιο αυτοματισμού οι κινήσεις γίνονται με μοτέρ. Σε ένα επόμενο στάδιο τοποθετείται plcτο οποίο ελέγχει την κίνηση του μοτέρ και το κινεί στις προγραμματισμένες από το χειριστή αποστάσεις. Λόγω της απαίτησης για ακρίβεια και της αδυναμία των συμβατικών ρυθμιστών στροφών (Inverter), που χρησιμοποιούνται συνήθως να φρενάρουν ελεγχόμενα, είναι συνηθισμένο το φαινόμενο η κίνηση να είναι γρήγορη στην αρχή και για τη μεγαλύτερη απόσταση και να επιβραδύνεται προς το τέλος για ακρίβεια στο σταμάτημα. Εξετάζοντας την κίνηση χρονικά συνήθως ο χρόνος που κινείται το μοτέρ με μικρή ταχύτητα είναι ίσος με ή και μεγαλύτερος από αυτόν που κινείται με μεγάλη ταχύτητα κάνοντας την παραγωγή πολύ μικρή.\nΜία συνηθισμένη αναβάθμιση που προσφέρουμε είναι η τοποθέτηση παλμογεννήτριας στο υπάρχον μοτέρ και η αντικατάσταση του inverter με servo. Ο χρόνος που χρειάζεται για το positioning πέφτει κατακόρυφα, αφού τοservo φρενάρει ελεγχόμενα και στο σωστό σημείο.\nΣε επόμενο επίπεδο υπάρχει δυνατότητα αναβάθμισης της μηχανής σε NC γωνιάστρα. Με τη χρήση controllerυπάρχει δυνατότητα ανάγνωσης αρχείων που προκύπτουν από προγράμματα βέλτιστης κοπής (nesting). Τα προγράμματα με τη διαχείριση αποθήκης, που συνήθως διαθέτουν, επιλέγουν κομμάτια από την αποθήκη, που ίσως έχουν περισσέψει από προηγούμενες κοπές, και τοποθετούν με το βέλτιστο τρόπο τα κομμάτια που και αυτά έχουν προκύψει από το σχεδιαστικό CAD. Έτσι προκύπτει ένα πλήρως αυτόματο σύστημα με ελαχιστοποίηση της πιθανότητας λάθους, ευκολία στην ανάκληση σχεδίων και οικονομία στην πρώτη ύλη.


Πιγκουίνος: Στο φακό του David LaChapelle\nΕμένα οι εκθέσεις φωτογραφίας δεν μου γιομίζουνε το μάτι. Διότι μεταξύ μας θεωρώ ότι δεν είναι ακριβώς τέχνη η φωτογραφία, αλλά πιότερο τεχνική. Άσε που είμαι φαντασμένος και έχω αρχίσει και ο ίδιος τα κολπάκια με την κάμερα, με τα ίνσταγκραμ και τα λογής λογής εφέ (θύμησέ μου να σου δείξω κάποια στιγμή) -που σημαίνει ότι περνιέμαι για περισπούδαστος φωτογράφος από μόνος μου, θενκ γιου βέρι ματς! Εντούτοις βρέθηκα προχθές σε μία από τις πιο πολυσυζητημένες εκθέσεις φωτογραφίας γκλόμπαλι και μου έφυγε η μαγκιά!\nΤο Μουσείο Φωτογραφίας της Στοκχόλμης (το λέμε Fotografiska), φιλοξενεί μεγάλη αναδρομική έκθεση του David LaChapelle. Που αν δεν τον ξεύρεις, θα σου πρότεινα να τον εμάθεις, γιατί είναι ζούπερ διάσημος και πολύ θα εντυπωσιάσεις το παρεάκι αν του ξεφουρνήσεις τον LaChapelle ως αγαπημένο φωτογράφο και δεν μείνεις στα κλισέ Helmut Newton και Annie Leibovitz.\nΛοιπόν η πρώτη ενότητα της εξποζισιόν, έχει ως θέμα τη θρησκεία. Μη φανταστείς όμως τίποτις θεούσες, εκκλησιές, κομποσκοίνια και τον Όσιο Ονούφριο τον Παρηγορητή -δηλαδή Τζίζας! Όχι ακριβολογώ: τον Ιησού εικονίζει ο καλλιτέχνης, να περιπατεί ανάμεσα σε πολύ σύγχρονους ανθρώπους.\nΚαι να κάμει παρεμβάσεις. Να όπως εδώ, που παρεμβαίνει υπέρ δεσποινίδος ελαφρών ηθών, την οποία πήγαν να συλλάβουν οι πολισμάνοι για παράνομη στάθμευση -στο πεζοδρόμιο. Ο αναμάρτητος, πρώτος το πρόστιμο βαλέτο.\nΕν συνεχεία, τον εβλέπουμε σε ημιυπόγειο στα Κάτω Πατήσια, όπου συνωστίζονται σε στρωματσάδα όλης της γης οι κολασμένοι. Αλλά υπάρχει ελπίδα!\nΑκόμη και για την ακαμάτρα νοικοκυρά-μανικιουρίστα που έχει αφήσει το κατσαρόλι και προσφέρει τας υπηρεσίας της, φορώντας αποκλειστικά τα Βικτόρια'ς σίκρετ και κάμποσο πατσουλί. Τι εννοείς δεν κατάλαβα τίποτα από τη φωτογραφία;\nΚι αν αυτή η Πιετά (όχι πιέτα, μη γίνεσαι αστείος) έχει έναν έντονο συμβολισμό, με τις λάμψεις ολούθε και το (φαινομενικά) αθώο νήπιο να σχηματίζει τη φράση Heaven to Hell...\n...φανταζομαι ότι σε ετούτη την εκδοχή, σε χάνω. Διότι μπορεί κάποιοι να ισχυρίζονται ότι ο μακαρίτης ο Μάικλ ήταν θεός, αλλά για Πιετά, δεν τον έχεις. Για πλισέ, ίσως. Το δύσκολο σε αυτήν την πόζα ήτανε πάντως να στηρίξουνε τη μύτη στη θέση της. Σα να λέμε, θρίλερ.\nΚι αν έδωκες τα ρισπέκτ σου στον Μάικλ που πόζαρε για τον LaChapelle και σε τόσο απροσδόκητη πόζα, βάζω στοίχημα ότι θα ενθουσιαστείς με την επόμενη ενότητα που έχει ως θέμα της τα σελέμπριτις. Βάζω μάλιστα στοίχημα ότι θα εκπλαγείς με το πόσοι διάσημοι έχουν ποζάρει σε στιλιζαρισμένα ενσταντανέ -πτηνό περιμένει τηλεφώνημα από LaChapelle για δικό του πορτρέτο.\nΗ Σάρα Τζέσικα Πάρκερ παίρνει το σεξ εντ δε σίτι πάνω της. Επόμενη στάση, Κατεχάκη.\nΕδώ ο LaChapelle εικονογραφεί το βαθυστόχαστο στίχο "My loneliness is killing me (and I), I must confess, I still believe (still believe), When I'm not with you I lose my mind, Give me a sign, Hit me baby one more time". Ο κούνελος κάτω αριστερά ζητάει απεγνωσμένα βοήθεια.\nΟύσα ετών σαρανταέξι, η Πάμελα Άντερσον δεν βγήκε εψές από τ'αυγό -αλλά κι αν μοιάζει σήμερα λίγο σιτεμένη, η γριά η κότα έχει το ζουμί (εμένα ανέκαθεν μου γυάλιζε η Παμ -εν προκειμένω βέβαια φταίει και το τζάμι μπροστά από τη φωτό).\nΣκοτεινή και σκιαχτικά προφητική, η φωτό με τη Γουίτνεϊ Χιούστον. Σε μία καρέκλα, με ένα λευκό φόρεμα και σε στάση προσευχής. Σκέαρι. Μπατ νάις.\nΑυτή είναι μία από τις αγαπημένες μου. Πρώτον, διότι δίνω χίλια μπράβο στον Αράκι που έκατσε να φωτογραφηθεί με τον πισινό όξω. Δεύτερον, διότι ένα ράπισμα του χρειαζόταν. Τρίτον, διότι είναι δαιμονικά έξυπνη ιδέα να στήσεις τον απόλυτα σαδομαζώχ ιάπωνα φωτογράφο σε τέτοια πόζα! Που αν δεν ξεύρεις τον Αράκι, να τον αναζητήσεις στο νετ -αν είσαι βέβαια τίποτις συντηρητικούρας, έχε κοντά και κάνα λαξατανίλ γιατί θα σου'ρθει η σκοτοδίνη.\nΟ Έμινεμ θέλει να μας πείσει ότι είναι προικισμένος καλλιτέχνης. Σε ένα είδος μουσικής, γιομάτο μαύρους. Άσε μας ρε αγόρι μου, το φτυαράκι σου και σε άλλη παραλία.\nΖήλεψε ο Ντέιβιντ τις γυμνόστηθες Ουκρανές και σκέφτηκε να κάμει μία τόπλες διαμαρτυρία για τις τιμές του πετρελαίου θέρμανσης. Ούτε στη δικιά τους πολυκατοικία ανάψανε φέτος τα καλοριφέρ και έχει πουντιάσει το κοκαλάκι της Βικτόριας. Είναι που'ναι λιπόσαρκη, κυκλοφορεί με την παλτοκουβέρτα μέσα στο σπίτι η δόλια.\nΚι εδώ, η Lady Gaga ζει τον δικό της γερμανικό εξπρεσιονισμό. Γενικά -και με αφορμή ετούτο το κομψοτέχνημα- πρέπει να το παραδεχθείς πως ο LaChapelle είναι μάστορας του στιλιζαρίσματος και της εικόνας. Παίζει έξυπνα με το έσενς του κάθε σελέμπριτι και το αναπαράγει με ένα φορμαλισμό που είναι και αναγνωρίσιμος και πρωτότυπος ταυτόχρονα.\nΟι φωτογραφίες της έκθεσης ήταν σε διάσταση έξτρα-έξτρα λαρτζ και με ωραίο φωτισμό που τις αναδείκνυε μέσα στις -κατά τα λοιπά- σκοτεινές αίθουσες. Και όσο προχωρούσα και χάζευα, τόσο περισσότερο ανέβαινε το εξάιτμεντ και τόσο περισσότερο τον παραδεχόμουν τον τύπο. Αλλά εξετίμησα και το Fotografiska, που του αφιέρωσε όλες του τις αίθουσες (πρώτη και μοναδική φορά που το κάμει για ένα φωτογράφο, κατά δήλωσή του, το Μουσείο), επιτρέποντάς του να ξεδιπλώσει μία σειρά από διαφορετικά και ελαφρώς αιρετικά κόνσεπτς.\nΚαι επειδής εγώ τους ενθουσιασμούς μου θέλω να τους μοιράζομαι και έχω να σου δείξω ένα ζίλιον φωτογραφίες ακόμα (πιο ψαγμένες και με περιεχόμενο), θα σκαρώσω και δεύτερο ποστάκι -μεγάλη η χάρη του LaChapelle! Γιες, του μπι κοντίνιουντ.\nΕτικέτες Μουσεία , Στοκχόλμη , Τέχνη , Φωτογραφία\nΧριστίνα Λίβερη 6 Φεβ 2013, 8:15:00 π.μ.\nΕίσαι ο δεύτερος που μου μιλάει για αυτή την έκθεση αυτό τον καιρό! Πολύ πέραση έχει!!!\nΠιγκουίνος 6 Φεβ 2013, 9:31:00 π.μ.\nΕίναι πολύ ζούπερ η έκθεση! Και στον αρχικό μου ενδοιασμό αν η φωτογραφία είναι τέχνη, έρχεται ο LaChapelle και μου δίνει μία αποστομωτική απάντηση!\nΜίκα 6 Φεβ 2013, 8:50:00 π.μ.\nΟύτε τον LaChapelle ήξερα ούτε τον Αράκι, πόσο όμως εντυπωσιάστηκα... Νά' σαι καλά πτηνό μου που μας παρουσιάζεις τόσο ενδιαφέροντα πράγματα κάθε φορά.\nΠιγκουίνος 6 Φεβ 2013, 9:33:00 π.μ.\nΤον LaChapelle κι εγώ τον καλογνώρισα μέσα από αυτήν την έκθεση. Για τον Αράκι, σε παραπέμπω ενδεικτικά εδώ: http://artpages.org.ua/index.php?option=com_datsogallery&Itemid=104&func=viewcategory&catid=90\n(και μπαίνεις με δική σου ευθύνη -το πτηνό δεν είδε, δεν ξεύρει!)\ntremens 6 Φεβ 2013, 9:12:00 π.μ.\nΠραγματικά εντυπωσιακές οι φωτογραφίες αλλά και το στήσιμο. Η φωτό με τη δόλια Whitney με συγκλόνισε...\nΠιγκουίνος 6 Φεβ 2013, 9:43:00 π.μ.\nΗ κακομοίρα η Γουίτνεϊ και ο κακομοίρης ο Μάικλ... Όσοι λένε ότι η ποπ της δεκαετίας του '80 έχει πεθάνει, μιλούν κυριολεκτικά.\nFLORA GIA 6 Φεβ 2013, 10:24:00 π.μ.\nΕνδιαφέρον αρκετά. Λίγο με ξενίζει κάπου αλλά μπορώ να σταθώ στην κάθε μία για να την αναλύσω. Πράγμα που σημαίνει τέχνη.... στις περισσότερες απ' αυτές.\nΠιγκουίνος 6 Φεβ 2013, 11:39:00 π.μ.\nΑκριβώς όπως το λες -είναι φωτό που μπορείς να τις συζητήσεις. Και παρά το επιτηδευμένο στυλιζάρισμα (φαντάζομαι πέφτει θεόμουρλο φότοσοπ), το τελικό αποτέλεσμα είναι πολύ ιμπρέσιβ.\nLove addict 6 Φεβ 2013, 10:46:00 π.μ.\nΩραίες οι φωτογραφίες και γενικά το κονσεπτ!\nΠιγκουίνος 6 Φεβ 2013, 11:43:00 π.μ.\nΧαίρομαι που σου άρεσαν! Κι εμένα με εντυπωσίασαν πολύ. Και από τεχνικής απόψεως και ως ιδέες. Γουέλ νταν, μεσιέ LaChapelle!\nMeli Kanella 6 Φεβ 2013, 10:49:00 π.μ.\nΠολύ μου άρεσε πιγκουινάκι αν και ομολογώ αυτές με τον Χριστούλη μου έκατσαν κάπως..βαριές. Έχω να σου πω δε, οτι η φωτό με την κυρία στα μπλέ να κρατάει τον Χριστούλη αγκαλίτσα και το μωράκι να παίζει με τους κύβους, δεν μοιάζει με την Μενεγάκη όταν είχε μαλλί αφάνα? Έχει πετάξει και το μισοβύζι έξω όπως συνηθίζει! Όχι πές μου αν έχω άδικο!!! :P\nΠιγκουίνος 6 Φεβ 2013, 11:45:00 π.μ.\nΠου για να στο κάμω ακόμα πιο εξτρίμ, να σου πω ότι μάλλον η κιουρία στην οποία αναφέρεσαι στη φωτό ήταν κάποτες κύριος. Νομίζω η Μενεγάκη δύσκολα θα σου ξαναμιλήσει, μετά από αυτό σου το σχόλιο!\n(και όχι δεν έχεις άδικο!!!) :P\nMy Lovable Baby (by Daeira mommy) 6 Φεβ 2013, 12:22:00 μ.μ.\nΏπα! Εδώ τα χαλάμε! Θα διαφωνήσω μαζί σου με το ότι η φωτογραφία δεν είναι τέχνη. Έχει πάρει και αριθμό. Είναι η 8η τέχνη.\nΤώρα, σχετικά με την έκθεση, είναι πολύ ευφάνταστη και πρωτότυπη, ωστόσο όχι του γούστου μου. Το γούστο άλλωστε είναι κάτι το υποκειμενικό. Πες με κακόγουστη. Στο συγχωρώ :) Πάντως (για να ολοκληρώσω αυτό που θέλω να πω), παρόλο που είναι κακόγουστη η έκθεση (για το δικό μου προσωπικό γούστο) δεν πάει να είναι τέχνη (κακοτεχνία μεν, τέχνη δε). Και ο καλλιτέχνης εδώ φαίνεται να κατέχει πολύ καλά ΚΑΙ την "τέχνη" του φωτομοντάζ (πολυτάλαντος). Anyway...θεωρίες πρωί πρωί...\nΘα μου λύσεις όμως μια απορία; Πιλότος είσαι; Δεν εξηγείται αλλιώς το να βρίσκεσαι από πόλη σε πόλη ανά την Ευρώπη μέσα σε χρόνο d-t.\nΤην καλημέρα μου πτηνούλι!\nΠιγκουίνος 6 Φεβ 2013, 12:57:00 μ.μ.\nΌταν μου δίνουν ορισμούς, δεν μπορώ ν'αντισταθώ. Αξέπτεντ λοιπόν και η φωτογραφία ως τέχνη. Και τα κόμικς, που είναι η ένατη (πτηνούλι έχει δύο ντουλάπες γιομάτες και συνεχίζει να συλλέγει με ενθουσιασμό!).\nΤώρα, όπως λέει και η γνωστή φράση, περί γούστου... κολοκυθόπιτα! -που δηλαδής ποτέ δεν την κατάλαβα αυτή τη φράση, δεδομένου ότι η κολοκυθόπιτα για εμένα είναι μεγάλο λάικ! Άχου και που να δεις τις υποδέλοιπες φωτογραφίες που θα κοτσάρω σε επόμενη ανάρτηση!!! Χεχεχε! Πτηνό προβοκατέρ!\nMy Lovable Baby (by Daeira mommy) 6 Φεβ 2013, 3:18:00 μ.μ.\nΏπα. Πάλι θα σε διορθώσω. Το νούμερο 9 το έχει "καπαρώσει" ο κινηματογράφος. Τα κόμικς είναι χωρίς νούμερο (προς το παρόν τουλάχιστον).\nΣχετικά με την κολοκυθόπιτα, πολλά λάικς και η αφεντιά μου! Και ειδικά όπως την κάνει η μαμά μου με καρύδια και σταφίδες είναι σκέτη μούρλια.\nΠτηνό,πτηνούλι, πτηνάκι, δε μου απάντησες όμως στην ερώτηση. Πετάς στα αλήθεια; (όχι στα σύννεφα! Πάνω από τα σύννεφα. Πιλοτάρεις αεροπλανάκι;)\n(πολύ σε πάω!)\nΠιγκουίνος 6 Φεβ 2013, 4:09:00 μ.μ.\nΕ λοιπόν επειδής έπεσες σε ένα από τα πιο αγαπημένα μου χόμπις, θα σε διορθώσω κι εγώ (για να μάθεις): τα κόμικς είναι η ένατη τέχνη και ο κινηματογράφος η έβδομη! Σου παραθέτω και το απόσπασμα από τη Γουικιπίντια (διότι πτηνό λατρεύει παραπομπές):\n"Καλές τέχνες: Αρχιτεκτονική, Γλυπτική, Ζωγραφική, Ποίηση, Μουσική, Χορός, Κινηματογράφος (έβδομη τέχνη), Οπτικοακουστικές Τέχνες. Επίσης, Θέατρο, Όπερα, Λογοτεχνία, Χαρακτική, Φωτογραφία (όγδοη τέχνη), Κόμικς ( ένατη τέχνη)."\nΌσο για το ερώτημα, πιλότος δεν είμαι, αν και θα μου πήγαινε η στολή -πτηνούλι δουλεύει στη γη. Τα μυαλά του είναι που πετάνε στα σύννεφα!\nΚαι τώρα ας περάσουμε στο κυρίως θέμα: πότε θα σιάξει η μαμά σου κολοκυθόπιτα;\nme (maria) 6 Φεβ 2013, 2:28:00 μ.μ.\nΚι εγώ κακόγουστη είμαι..δε θαύμασα καμία, αντίθετα μερικές με αηδίασαν κιόλας..τώρα τι να πω κι άλλα πράγματα με αηδιάζουν, αλλά τέχνη δεν τα λες..χαχα..\nΠάντως θέλω να δω και τις υπόλοιπες...έτσι από περιέργεια!!\nΠιγκουίνος 6 Φεβ 2013, 3:08:00 μ.μ.\nΕίναι ο LaChapelle από τις περιπτώσεις που ή λατρεύεις ή μισείς. Πραγματικά, δεν ξεύρω πώς θα σου φανούν οι υπόλοιπες που είναι πιο προχώ! Τρέμω στη σκέψη! Χα χα χα!!\nΚαλαμιά στον Κάμπο 6 Φεβ 2013, 4:09:00 μ.μ.\nΔεν τρελλάθηκα γιατί προτιμώ η φωτογραφία να αποτυπώνει τυχαία και απροσδόκητα πράγματα και όχι στημένα και σκηνοθετημένα. Αλλά ένας φωτογράφος που καταφέρνει να δείξει όμορφη την Σάρα Τζέσικα είναι σίγουρα μεγάλος καλλιτέχνης.\nΠιγκουίνος 6 Φεβ 2013, 4:43:00 μ.μ.\nΚουκλίτσα η αλογομούρα, η αχώνευτη, η το'να μου μυρίζει / τ'αλλο μου βρωμάει! Όντως εδώ καμία σχέση με το τυχαίο και το απροσδόκητο. Καραστημένο και σκηνοθετημένο, το αποτέλεσμα. Και τίγκα στην επεξεργασία και το σπέσιαλ εφέ. Τον εντυπωσιασμό, τον καταφέρνει. Το δικό μου ερώτημα είναι αν μπορεί να καταφέρει και τη διαχρονικότητα. Διότι όσο βλέπω π.χ. τις φωτό του Helmut Newton, τόσο λιγότερο μου αρέσουν και μου μοιάζουν ξεπερασμένες και ασήμαντες. Μπορεί πάλι απλώς εγώ να μεγαλώνω και να γίνομαι περίεργος...\nAFRA 6 Φεβ 2013, 4:16:00 μ.μ.\nΕλα,Πιγκου μου ...που δεν ανεγνωρισες τη Μαρια τη Μαγδαληνη που επλυνε τα πόδια του Ιησου με μυρο και τα σκουπισε με τους βοστρυχους της!Κι εγω δεν ημουν καλη στα Θρησκευτικα αλλα αυτο το καταλαβα!!Που μετα ,για να σε παω πιο περα ο da Vinci την εβαλε νοητα να καθεται στα αριστερα του στο Μυστικο Δειπνο!\nΠαντως ο φωτογραφος ευρηματικος μεν ,αιρετικος δε!!\nΚι ο Νιουτον με τα φετιχιστικα ασπρομαυρα γυμνα του(που ειδα και στη Στεγη φετος),μη φαντασθεις οτι με τρελανε!Απαξ και τα δεις, τα ειδες!\nΕσυ παντως να βλεπεις και να μας δειχνεις..καπου να βρουμε το στιγμα μας κι εμεις!\nΠιγκουίνος 6 Φεβ 2013, 4:55:00 μ.μ.\nΤην εκατάλαβα τη Μαρία Μανταλένα, αλλά η δική μου εκδοχή είχε περισσότερη ίντριγκα με τη μανικιουρίστα και το κατσαρόλι. Όσο για τον Νιούτον, όπως είπα και στην Καλαμιά, όσο περνάει ο καιρός, τόσο περισσότερο ξεθωριάζει το φωτογραφικό του στίγμα (κατ'εμέ πάντα). Για να δούμε και τον LaChapelle, που είναι μεγάλος σταρ και στα πολύ απάνου του.\nTis Annios 6 Φεβ 2013, 4:59:00 μ.μ.\nΕγώ πάλι δε θ΄αναλύσω τις φωτογραφίες ούτε θα κρίνω τον καλλιτέχνη γιατί έχω κουραστεί με τις ΑΝΑΛΥΣΕΙΣ και τις ΚΡΙΤΙΚΕΣ γενικότερα!\n(΄Ελεος πια..αυτή η χώρα γέμισε με αναλυτές και κριτικούς!!)\nΚάποια πράγματα ας τ΄απολαύσουμε χωρίς να τ΄αναλύουμε...\nΠολυταξιδεμένε μου, σ΄ευχαριστώ που μας γεμίζεις εικόνες από τόπους μακρινούς...\nΠιγκουίνος 6 Φεβ 2013, 5:22:00 μ.μ.\nΛΟΛ! Χαίρομαι πολύ που σου αρέσουν οι φωτό!\nΕγώ ευχαριστώ. Που με παρακολουθείτε στις βόλτες και τα ο,τινάναι μου.\nѦαяʏ-Ǥιиɢɛя© 6 Φεβ 2013, 5:56:00 μ.μ.\nΜε την εισαγωγή μ'εκανες να ψάχνω τι και πως το instagram. Θα το εξερευνήσω.\nΠιγκουίνος 6 Φεβ 2013, 6:08:00 μ.μ.\nΝα το ψάξεις, κάμει θαύματα! Πτηνούλι δεν το χρησιμοποιεί ακόμα στο μπλογκ του, για να μην κομπλάρει τους επαγγελματίες φωτογράφους...\nѦαяʏ-Ǥιиɢɛя© 7 Φεβ 2013, 2:21:00 μ.μ.\nΠτηνούλι με έχεις κερδίσει!\nΠιγκουίνος 7 Φεβ 2013, 2:27:00 μ.μ.\nΠολλά πολλά (ΠΟΛΛΑ) φιλιά!\nNasia 6 Φεβ 2013, 6:26:00 μ.μ.\nαυτός ο συμβολισμός σε ποίηση ,πεζογραφία ,φωτογραφία ,θεατρο ,πολύ με κουράζει!!!πες ανθρωπέ μου ότι θες ίσα και σταρατα και μη μας κανεις το γυρο της γης!!!και φυσικά ψηφιζω Ντέιβιντ!\nΠιγκουίνος 6 Φεβ 2013, 10:43:00 μ.μ.\nΧαχαχαχα! Ντέιβιντ που δεν χρειάζεται επεξηγήσεις και περισπούδαστες αναλύσεις, ε;\nΝα το πω στη Βικτόρια, να δω πώς θα ξεμπλέξεις καημένη μου...\nserenata 6 Φεβ 2013, 9:50:00 μ.μ.\nWOW πτηνό μου, μ'εντιπωσίασες πολύ!!!!!!\nΝα έχεις ένα όμορφο βράδυ:))))\nΠιγκουίνος 6 Φεβ 2013, 10:44:00 μ.μ.\nΤα θαυμαστικά στον φωτο-άρτιστ! Το πτηνό απλώς παρατηρεί και σχολιάζει!\nΚαλό βράδυ και σε σένα, serenata!\nPop_Cockroach 6 Φεβ 2013, 10:29:00 μ.μ.\nΑν η αγαπημένη σου φωτογραφία είναι αυτή με τον Araki, μάλλον δε ξέρεις τον Araki. Γιατί σου λέω αρκετά σίγουρα οτι δεν είναι ο εικονιζόμενος.\nΠιγκουίνος 6 Φεβ 2013, 10:42:00 μ.μ.\nΕυχαριστώ θερμά για την ευγενική διόρθωση. Ο καημένος ο Αράκι δεν επόζαρε εντέλει. Μπερδεύτηκα ο καψερός από το αφημένο βιβλίο και το όλο κόνσεπτ της πόζας. Το έψαξα (όχι για να μη λες) και τιτλοφορείται "Benedikt and Angela Taschen". Εικάζω, των γνωστών εκδόσεων.\nΕυχαριστώ και πάλι θερμά! Μου αρέσουν οι διορθώσεις, βελτιώνομαι!\nPop_Cockroach 6 Φεβ 2013, 10:47:00 μ.μ.


892.000 ευρώ για τον λεκέ Κλίντον\n11-05-2015 | 16:18μμ\nΤο αστρονομικό ποσό του 1.000.000 δολαρίων (892.000 ευρώ) προσφέρει στη Μόνικα Λεβίνσκι μουσείο του Λας Βέγκας…\nΤο αστρονομικό ποσό του 1.000.000 δολαρίων (892.000 ευρώ) προσφέρει στη Μόνικα Λεβίνσκι μουσείο του Λας Βέγκας για το φόρεμα με τον λεκέ από το σπέρμα του Μπιλ Κλίντον! Η διευθύντρια του Erotic Heritage Museum Βικτόρια Χάρτμαν έστειλε εγγράφως την πρόταση, εξηγώντας της ότι θέλει να το συμπεριλάβει σε έκθεση με θέμα «Οι ιδιωτικές σχέσεις των ανθρώπων της εξουσίας, η δυναμική των δύο φύλων και η πολιτική».\nΔεν είναι η πρώτη φορά που η Χάρτμαν προσπαθεί να αποκτήσει το ένδυμα-πέτρα του σκανδάλου που συντάραξε τον Λευκό Οίκο το 1998, όταν η Λεβίνσκι αποκάλυψε ότι είχε ερωτική σχέση με τον τότε πρόεδρο των ΗΠΑ. Μόλις έναν χρόνο πριν της είχε προσφέρει 223.000 ευρώ, αλλά εκείνη είχε και πάλι αρνηθεί.\nΤώρα -με επιστολή που της έστειλε στις 20 Φεβρουαρίου- τετραπλασιάζει την προσφορά της, ελπίζοντας ότι ο πειρασμός θα είναι μεγαλύτερος. Για να την πείσει μάλιστα, αναφέρει ότι η έκθεση θα περιλαμβάνει «πολύ προσωπικά ενδύματα» της Τζένιφερ Φλάουερς, η οποία επίσης είχε υποστηρίξει ότι είχε ερωτική σχέση με τον Κλίντον. Η Μόνικα Λεβίνσκι δεν έχει δώσει ακόμη την απάντησή της στην προσφορά, κρατώντας τη Χάρτμαν σε αγωνία.


Goonssip: Μάθε τα πάντα για τα κόκκινα αυγά!\nΜάθε τα πάντα για τα κόκκινα αυγά!\nΟι γιαγιάδες μας δεν είχαν χημικά όταν έφτιαχναν τα πασχαλινά αυγά τους.\nΚατά συνέπεια χρησιμοποιούσαν ότι τους πρόσφερε η μητέρα φύση. Τα αποτελέσματα τα θυμόμαστε σχεδόν όλοι.\nΣε ποιόν δεν άρεσε η μαγειρική της γιαγιά του;\nΤα αυγά λοιπόν θεωρούνται η τελειότερη συσκευασία που έχει δημιουργήσει η φύση....\nΕρμητικά κλειστά που μέσα τους κρύβουν ζωή. Συμβολίζουν την αναγέννηση της φύσης και την συνέχιση της ζωής.\nΟι ιστορίες που έχουν ακουστεί για το πως κατέληξαν να βάφονται το Πάσχα είναι αρκετές.\nΜία από αυτές λέει ότι ο Ρωμαίος αυτοκράτορας όταν έμαθε για την Ανάσταση του Χριστού είπε ότι αυτό είναι τόσο εφικτό όσο και το να βαφτούν τα αυγά κόκκινα.\nΗ Μαρία Μαγδαληνή πήρε μερικά κόκκινα αυγά και του τα πήγε για να του επιβεβαιώσει το γεγονός.\nΜια άλλη λέει ότι η μητέρα του Χριστού πήρε ένα καλάθι αυγά και τα πήγε δώρο στους φρουρούς του για να του φέρονται καλά.\nΤα δάκρυά της έπεσαν πάνω στα αυγά και αυτά βάφτηκαν με λαμπερά χρώματα..\nΟι Χριστιανοί συμβόλισαν με το αυγό τον τάφο του Χριστού που ήταν και αυτός ερμητικά κλειστός και από μέσα του βγήκε ο Χριστός και αναστήθηκε.\nΤο κόκκινο χρώμα συμβολίζει το αίμα του Χριστού. Ως δώρο προϋπήρχε στην αρχαία Ρώμη, Ελλάδα, Κίνα, Περσία κ.λπ. και τα χάριζαν στις ανοιξιάτικες γιορτές τους μαζί με τα κουνέλια τα οποία είναι το σύμβολο της γονιμότητας.\nΟι νοικοκυρές βάφουν τα αυγά τους την Μεγάλη Πέμπτη και τα τρώμε την Κυριακή του Πάσχα μετά το απαραίτητο τσούγκρισμα, το οποίο ξεκίνησε στην Βόρεια Αγγλία ως παιχνίδι για να βγει και καλά ο νικητής του τραπεζιού και πέρασε από χώρα σε χώρα.\nΣήμερα πολλοί τα τσουγκρίζουν το Μεγάλο Σάββατο αμέσως μετά την Ανάσταση.\nΣε μερικά μέρη πάνε με τα αυγά στην τσέπη μάλιστα.\nΕπίσης πολλές νοικοκυρές απλώνουν σε πολλά μέρη ένα κόκκινο πανί στα παραθύρια τους για να δείξουν ότι βάφουν τα αυγά τους.\nΤα μόνα σπίτια που δεν βάφουν αυγά είναι όσα έχουν πένθος.\nΤο 1ο αυγό που βάφεται είναι της Παναγίας και το φυλάνε στο εικονοστάσι όλο το χρόνο μέχρι το επόμενο Πάσχα και το χρησιμοποιούν για το ξεμάτιασμα.\nΛένε πως δεν χαλάει όλη την χρονιά. Το επόμενο Πάσχα το φυτεύουν στα χωράφια τους για να είναι εύφορα ή το φυλάνε στα μαντριά των ζώων για να είναι γόνιμα.\nΣτην Γερμανία παίζουν το παιχνίδι του χαμένου αυγού. Το πασχαλινό κουνελάκι κρύβει αυγά στον κήπο ή στις αυλές και τα παιδάκια με τα καλαθάκια τους τρέχουν να τα βρούνε.\nΌποιος βρει τα περισσότερα είναι ο νικητής. Το αυγό που βάζουμε πάνω στο τσουρέκι είναι ένα έθιμα που έχει τις ρίζες του στο Βυζάντιο.\nΜε τι βάφανε όμως οι γιαγιάδες μας τα αυγά τους\nΤα κόκκινα με Παντζάρια ή Παπαρούνες.\nΤα κίτρινα με Μαργαρίτες που μάζευαν από τους αγρούς ή με Άχυρα ή με φύλλα αμυγδαλιάς ή ακόμα και με κρόκο Κοζάνης που μπήκε κάπως αργότερα στις συνταγές μας.\nΤα μοβ με Βιολέτες και τα μελί ή καφέ με φύλλα από τα ξερά Κρεμμύδια.\nΤα Πορτοκαλί με Πάπρικα, δηλαδή κόκκινο Πιπέρι και αργότερα που μάθαμε την σκόνη Τσίλι έβαζαν και τέτοιο.\nΤα μπλε – γαλάζια με κόκκινο Λάχανο και τα πράσινα με Μαϊντανό ή Σπανάκι ή ακόμα με φύλλα ή φλούδες από Καρύδια που είναι πράσινα και φρέσκα αυτή την εποχή.\nΠως τα βάφανε\nΠαίρνανε συνήθως άσπρα αυγά και τα ρίχνανε στην κατσαρόλα με ψιλοκομμένα παντζάρια (4 κούπες του τσαγιού περίπου) ή 1 κιλό σπανάκι για παράδειγμα και νερό μέχρι να τα σκεπάσει.\nΠροσθέτανε λίγο ξίδι και τα αφήνανε να βράσουν καλά.\nΣτο τέλος τα στεγνώνανε πάνω σε χαρτιά ή πετσέτες και τα άλειφαν με λάδι για να γυαλίζουν.\nΑν θέλανε να κάνουν σχέδια έκοβαν διάφορα φυλλαράκια και τα έβαζαν πάνω στα αυγά και τα βάζανε μέσα σε νάιλον κάλτσα ή τούλι ή τουλουπάνι και τα έβραζαν έτσι.\nΌταν τα έβγαζαν είχε αποτυπωθεί το σχέδιο από το φύλλο πάνω στο αυγό.\nΈνας εξαιρετικός τρόπος επίσης είναι με φόδρες από τα ρούχα.\nΚόψτε τες κομματάκια και αφού βρέξετε τα αυγά τοποθετήστε γύρω - γύρω διάφορα μικρά κομμάτια και βάλτε τα μέσα σε κάλτσα. Τα βράζετε και μόλις τελειώσουν θα βγουν σαν μωσαϊκό.


MEDISPIN: Ενημέρωση για τις ενέργειες του ΙΣΑ αναφορικά με τις ληξιπρόθεσμες οφειλές\nΕνημέρωση για τις ενέργειες του ΙΣΑ αναφορικά με τις ληξιπρόθεσμες οφειλές\nΟ Ιατρικός Σύλλογος Αθηνών σε συνέχεια των πολλαπλών ενεργειών του, αναφορικά με την αποπληρωμή των ληξιπρόθεσμων οφειλών των ιατρών, επιθυμεί να διευκρινίσει στα μέλη του ότι η καταληκτική ημερομηνία της 30 Ιουνίου 2017, δεν συνδέεται με τον χρόνο παραγραφής των αξιώσεων των ιατρών, αλλά με την προθεσμία που τάσσει η σχετική διάταξη στον ΕΟΠΥΥ προκειμένου να προβεί στην σχετική αποπληρωμή.\nΕιδικότερα πρέπει να σημειωθεί ότι ήδη από τον Δεκέμβριο του έτους 2015 ο ΙΣΑ απέστειλε Εξώδικη Διαμαρτυρία προς τον ΕΟΠΥΥ (για το εξώδικο πατήστε ΕΔΩ), αιτούμενος την πληρωμή των δεδουλευμένων ποσών των ιατρών. Εν συνεχεία ακολούθησε σειρά επιστολών και πιέσεων προς τους αρμόδιους φορείς, ώσπου τον Δεκέμβριο του έτους 2016 προχώρησε σε αναφορά στον κ. Εισαγγελέα Πλημμελειοδικών (για την αναφορά πατήστε ΕΔΩ), προκειμένου να διερευνήσει τυχόν ποινικές ευθύνες για την μη πληρωμή των οφειλομένων των ιατρών. Τον Μάρτιο του 2017 αποστείλαμε εκ νέου Εξώδικη Διαμαρτυρία προς τον ΕΟΠΥΥ (για το εξώδικο πατήστε ΕΔΩ), ώστε να διασφαλίσουμε τα δικαιώματα των ιατρών – μελών μας.\nΟ Ι.Σ.Α., δια του Προέδρου του, κου. Γεώργιου Πατούλη, έχει ήδη ζητήσει νομοθετική ρύθμιση τόσο αναφορικά με την καταληκτική ημερομηνία για την πληρωμή των οφειλομένων από τον ΕΟΠΥΥ, όσο και για το ζήτημα της παραγραφής, η οποία υπενθυμίζουμε πως είναι πενταετής.\nΟ ΙΣΑ θα συνεχίσει να μάχεται έως ότου αποπληρωθεί και ο τελευταίος ιατρός-μέλος του.